RAMAI TERTANYA MAKSUD 'ARWA MALAIKHA URWA' - ADHWA TAMPIL JELASKAN

Pada tanggal 5 Jun lalu, pasangan Nadzmi Adhwa dan Ardell Aryana telah menimang cahaya mata perempuan yang telah selamat dilahirkan di Andorra Women & Children Hospital. Nadzmi & Ardell sepakat memilih nama 'Arwa Malaikha Urwa' sebagai nama puteri sulung mereka itu.

Dek kerana memilih nama unik 'Arwa Malaikha Urwa', ramai yang tertanya apakah maksud disebalik nama tersebut. Adhwa akhirnya terpanggil untuk menerangkan maksud di sebalik pemillihan nama indah tersebut.

Menurut Nadzmi, nama tersebut diambil bersempena dengan tokoh pemimpin wanita Islam yang mempunyai latar belakang dan sejarah yang hebat. Penjelasan tersebut dikongsikan oleh Adhwa menerusi ruangan komen di akaun Instagram miliknya.

Klik untuk gambar besar

"Arwa binti Kuraiz: Ibu kepada Khalifah Uthman bin Affan. Serikandi Islam yang terkenal dengan sifat dermawan, murah hati dan menghormati orang lain. Malaikha Urwa: Wanita Islam yang hebat, dakwah melalui cara dakwahnya yang tersendiri dan wanita pertama yang pernah memerintah Yaman selama 50 tahun pada abad ke 11," kongsinya.

Melihat di ruangan komen, rata-rata netizen memuji pemilihan nama indah tersebut selain turut menitipkan doa semoga anaknya itu dapat mencontohi keperibadian tokoh-tokoh Islam tersebut.

www.myartis.com / Sumber & foto: Media Hiburan, Instagram Nadzmi Adhwa & @babyadhwaardell

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN DOAKAN NEELOFA DAN PU RIZ BERTEMU JODOH

"Jangan hiraukan apa yang orang kata dan fikir mengenai kamu, tapi fokus kepada bagaimana untuk memperbaiki diri sendiri. Jangan hidup semata- mata untuk cuba puaskan hati orang lain tetapi untuk diri sendiri," tulis Neelofa selasa lalu.

Gara-gara tulisannya itu, kecoh di laman Twitter apabila ada yang mendoakan agar hubungan istimewa di antara Neelofa atau mesra disapa Lofa, dengan PU Riz yang turut dikenali sebagai pelakon berakhir ke jinjang pelamin.

"Doa Neelofa dulu, kata dapat jodoh yang turut disenangi oleh semua peminat dia. Jika jodoh ini milik mereka berdua, memang satu Malaysia restu dan tersenyum," komen salah seorang netizen di Instagram.

Meskipun begitu, netien masih terus berbalah apabila ada yang mendakwa PU Riz sudah mempuyai kekasih, iaitu seorang penuntut di sebuah universiti awam.

Klik untuk gambar besar

"Sebab Lofa cuma hidup untuk puaskan hati sendiri la, Lofa sanggup curi kekasih orang. Yakinkan semua benda kat dunia ni, Lofa boleh dapat, biarkan orang lain menangis asalkan kita bahagia kan," tulis netizen yang lain.

Untuk info, hubungan Neelofa dan PU Riz didakwa semakin rapat sejak Ramadan lalu, apabila pelakon filem Ada Apa Dengan Dosa itu sering menjadi imam solat terawih dan menyampaikan tazkirah di kediaman Neelofa.

Usaha media untuk mendapatkan komen PU Riz gagal apabila mesej di WhatsApp tidak dibaca dan panggilan telefon pun tidak diangkat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAN KIDAL & ISTERI BEBAS COVID-19: "40 TAHUN BERSAMA, INI KALI PERTAMA SUAMI SAKIT TERUK..."

Pemain gitar lagenda tanah air, Man Kidal dan isterinya, Norlaila Yusof kini sudah bebas daripada jangkitan Covid-19. Namun begitu, isteri Man Kidal bagaimanapun risau dengan keadaan suami yang belum pulih sepenuhnya.

"Alhamdulillah, kami berdua sudah bebas daripada jangkitan Covid-19, tapi keadaan kesihatan suami tidak mengizinkan apabila malam tadi dia pitam dan menggigil.

"Selama 40 tahun kami bersama, ini kali pertama saya melihat dia jatuh sakit teruk disebabkan Covid-19. Tapi apapun mohon doakan semoga abang Man kembali sihat dan dipermudahkan segala urusan," katanya.

Sementara itu, Norlaila enggan mengharapkan bantuan daripada Lembaga Zakat Selangor (LZS) dihulurkan sepanjang hayat namun bersyukur dengan kelulusan untuk meletakkan mereka dalam kategori asnaf sementara.

Klik untuk gambar besar

Norlaila berkata, minggu lalu LZS sudah menghulurkan sumbangan secara terus ke akaun bank suaminya dan membayar separuh duit sewa rumah.

"Kalau sudah kembali pulih nanti, kami pun tak nak menyusahkan sesiapa. Sebenarnya saya baru saja menerima panggilan daripada pihak LZS yang memaklumkan saya akan menerima surat kelulusan dalam waktu terdekat ini untuk mengetahui senarai bantuan yang diberikan.

"Namun saya bersyukur dengan bantuan yang sudah diberikan LZS setakat ini kerana ia sudah cukup memadai serta meringkan beban kami sekeluarga yang terkesan akibat Covid-19 ini," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL TUNAI UMRAH KALI KEDUA - MARSHA TERINGIN ZURIAT

"Sekiranya doa Marsha diterima, semestinya menginginkan rezeki anak. Namun, itu bukan sebab utama mengapa Marsha ke tanah suci.

"Marsha menganggap semua ini adalah rezeki serta merupakan masa yang terbaik untuk mendekatkan diri dengan-Nya bersama ahli keluarga," kata penyanyi Marsha Milan yang akan terbang ke Tanah Suci Mekah untuk menunaikan ibadah umrah buat kali kedua bersama suami dan keluarganya.

Bintang kelahiran program realiti Akademi Fantasia berkata, antara doa yang akan dititipkan ketika berada di sana adalah keinginannya untuk mempunyai cahaya mata.

Klik untuk gambar besar

Marsha atau nama penuhnya, Marsha Milan Londoh, 33, mengaku berasa gementar dan takut walaupun ini bukan kali pertama menjejakkan kaki di sana.

"Masa pertama kali ke sana ketika itu Marsha masih naif. Untuk kali kedua ini, Marsha sudah mengetahui apa yang perlu dan tidak perlu dibuat ketika di sana.

"Memandangkan berada di tanah suci, Marsha perlu menjaga tatatertib dan perbualan untuk mengelakkan perkara yang tidak diingini berlaku," tuturnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MULUT TETAP SEPERTI INI..." - BILA SUDAH TIADA, AZWAN ALI KATA JANGAN LUPA JASANYA

Nama Azwan Ali atau lebih dikenali sebagai Diva AA sejak-akhir-akhir ini menjadi bualan ramai selepas muncul dalam musim kedua program realiti terbitan TV3, Lagu Cinta Kita (LCK2). Malah, ramai yang memuji pengacara itu tampil profesional di pentas.

Tidak segan mengakui teramat merindukan peminatnya, Azwan berkata dia cukup gembira kerana kemunculannya itu mendapat komen positif daripada peminat sekaligus memberi motivasi untuk buat lebih baik.

"Sejujurnya, saya hanya tidur sejam sahaja sehari sebelum Lagu Cinta Kita bersiaran. Saya khuatir memikirkan bagaimana sambutan peminat.

"Konsep hidup saya mudah. Tak hidup dek dipuji tak mati dek keji. Peminat suka, saya pun suka dan itu memberi motivasi kepada saya untuk buat yang lebih baik pada masa akan datang," katanya.

Klik untuk gambar besar

Meskipun mendapat pujian ramai, Azwan berkata itu tidak bermakna ia akan berhenti daripada menjadi Diva AA yang mengkritik sesiapa sahaja apabila dirasakan perlu.

"Dalam media sosial, saya bukan mengkritik membuta tuli. Saya kritik sebab prihatin dengan industri dan persekitaran. Mulut saya akan tetap seperti ini walau dikecam dan dihentam orang yang saya tidak kenali.

"Saya tetap lantang menegakkan apa yang orang tidak berani ketengahkan. Sama ada anda pemain seni atau datang dalam kalangan pemimpin sekalipun, anda buat silap dan perlukan kritikan," ujarnya.

Namanya dikenali ramai sebagai pengacara Juara Lagu, Azwan juga berharap orang ramai orang ramai tidak melupakan sumbangannya dalam dunia pengacaraan meskipun dia sedar ramai membenci dirinya.

"Bertahun-tahun saya dihina dan maruah dipijak. Zaman saya sebagai pengacara sudah habis. Saya bukan gila glamor tetapi satu saya mohon, jangan lupakan sumbangan saya sebagai pengacara terutama program Juara Lagu.

"Saya tidak minta dihargai cuma jangan lupa saya merupakan perintis acara berprestij itu yang kini dikenali sebagai Anugerah Juara Lagu. Jangan lupa jasa saya kalau suatu hari nanti, saya sudah tiada lagi dalam dunia ini," tegasnya.

www.myartis.com / Sumber: Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHAWAN DEDAH IZARA AISHAH TAK NAK TUDUNG SINGKAT, MINTA GAYA LABUH

Ramai yang meluahkan rasa kagum dan gembira dengan penghijrahan pelakon Izara Aishah yang kini tampil sopan dan bertudung labuh. Malah, isteri kepada Adib Khalid itu bertindak memadam gambar-gambar lamanya yang tidak bertudung di Instagram.

Baru-baru ini, usahawan tudung dan kosmetik, Anas Zahrin telah berkongsikan video ibu seorang cahaya mata perempuan ini menjadi model untuk koleksi tudung keluarannya.

Lebih mengagumkan, Anas mendedahkan Izara sendiri yang minta fesyen bertudung labuh dan tidak mahu tudung singkat yang boleh menampakkan bahagian dada.

Klik untuk gambar besar

Perkongsian Anas itu mendapat pelbagai reaksi daripada netizen yang turut gembira dengan perubahan Izara itu serta memuji kecantikan pelakon itu yang tetap cantik meskipun bertudung labuh.

Terdahulu, Izara mengejutkan ramai apabila memuat naik gambarnya tampil sopan dan bertudung labuh. Malah. pelakon itu bertindak memadam gambar-gambar lamanya yang tidak bertudung di Instagram.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR SANA SINI - AKSI AARON AZIZ VS DR. R

"Siapa yang pandai-pandai ni buat ni ah!!!" Tanya Aaron Aziz secara berseloroh pada peminatnya di Twitter yang kemungkinan mengupload gambar 'superimpose' laksana Dr R.

Melihat gambar tersebut, rasa nak gelakpun ada. Bukan apa, aksi wajah Aaron yang bersahaja menampakkan sedikit persamaan antaranya dengan Doktor yang dikenali ramai itu. Apa celop??

Klik untuk imej besar...


BERLAKON SELEPAS BERHIJRAH - LUAHAN HATI ADAM CORRIE

Berikut adalah luahan hati Adam Corrie mengenai keputusannya untuk berlakon semula bersama Syamsul Yusof. Luahannya itu berikutan ada cakap-cakap yang mendakwa orang yang sudah berhijrah tidak perlu melibatkan diri lagi dalam lakonan.

Dan sebagaimana yang kita tahu mengenai Adam dan Syamsul... kedua-dua pelakon ini telahpun berhijrah. Persoalannya, benarkah orang yang sudah berhijrah tidak boleh berlakon?

"Kisah semalam.. Dah lama tak berlakon sekali dengan pelakon dan pengarah hebat kita Syamsul Yusof. Kini dapat berlakon bersama lagi.

"Ramai orang kata : "kalau sudah berhijrah tak perlu melibatkan diri lagi dalam bidang seni. Dan seru adam tinggalkan terus.

"Tetapi lain pula pandangan Mufti Wilayah Persekutuan Dr zulkifli, Ustaz Muhammad bin Abdullah, Dato Jamil Khir serta guru-guru agama saya berpendapat;

"Jangan tinggalkan bidang seni yang saya ceburi, kerana itu adalah kepakaran saya. Kalau saya tinggalkan bidang seni... siapa yang nak dakwah mereka dalam bidang seni melalui akhlak baik dan ilmu yang saya ada.

"Cuma perlu jaga batasan dan syariat yang telah ditetapkan dalam Islam oleh Allah. Buat apa yang disuruhNya dan tinggalkan laranganNya. InsyaAllah semuanya ok.

"Setiap orang berperanaan dalam bidang masing-masing untuk pembangunan ummah Islamiyah."

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"MEREKA TAK RETI NAK RESPEK" - WARIS TAK TAHAN, MAHU TUKAR NAMA

"Saya nak ambil kesempatan ini untuk minta maaf kepada semua orang jika saya pernah lakukan kesilapan, tak pernah bagi ambil gambar atau pun pernah tercakap benda yang buruk atau terlukakan hati korang semua. Saya rasa dah tak tahan. Minta maaf, saya nak berhenti. Saya nak berhenti menggunakan nama Waris.

"Bila jumpa orang dekat luar, mereka tak reti nak respek, ada yang siap tak panggil nama. Panggil saya dengan nama Jolobak Ko Jolobu (lirik lagi 'Gadis Jolobu')," demikianlah kata penyanyi rap, Muzammil Alias yang mengambil keputusan untuk berhenti menggunakan nama komersial itu selepas lapan tahun dikenali sebagai Waris.

Waris, 30, berkata, sepanjang menggunakan nama itu, dia berasa kurang dihormati oleh segelintir masyarakat. Waris mendedahkan perkara itu menerusi sebuah video berdurasi satu minit yang dimuatnaik di laman sosial pada malam Rabu.

Klik untuk gambar besar

Tambah Waris, dia turut meminta pendapat pengikut di media sosial untuk menyumbangkan idea bagi nama baharu yang sesuai untuk digunakan: "Kalau korang ada idea nama apa yang patut saya tukar, boleh komen. Saya dah tak nak orang panggil saya dengan gelaran Waris, Jolobak Ko Jolobu, pun saya tak mahu".

Rata-rata netizen menasihatkan penyanyi lagu 'Gadis Jolobu' itu untuk mengekalkan nama komersialnya menerusi ruangan komen: "Lah nama Waris ok da tu... Kenapa pula nak tukar." - "Tak payah tukar nama tu... guna saja nama Waris tu. Sebab nama Waris tu la ada lagu loghat negeri sembilan yang melonjakkan nama Waris dalam industri seni ni," komen beberapa netizen.

www.myartis.com / Sumber & foto: mStar & Instagram Waris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIA SARA KESAL DIFITNAH BUKA TUDUNG DAN BERPARTI

"Di zaman sosial media, fitnah dan gosip sebegini biasa berlaku. Orang boleh je letakkan gambar sesuka hati," ujar pelakon Mia Sara, yang sekaligus menafikan dakwaan yang dia membuka tudung dan berparti sebagaimana ditularkan di media sosial.

"Di sini saya menegaskan gambar dan video yang tular itu bukan saya, tapi terpulang sama ada hendak percaya atau tidak.

"Saya sendiri terkejut tidak tahu dari mana sumber cerita itu. Saya terima dengan hati terbuka kerana kalau saya komen lebih-lebih nampak seperti saya yang bersalah," tambah Mia Sara dipetik sebagai berkata kepada media.

"Pada mulanya memang saya memberikan ruang buat Mia untuk membuat kenyataan namun lain pula jadinya. Oleh itu saya terpaksa mengambil pendekatan untuk bersuara bagi pihaknya.

"Gambar dan video yang tersebar itu bukan Mia. Saya harap hentikan spekulasi dan fitnah. Apatah lagi, kita kini berada dalam bulan Ramadan," kata bapa Mia iaitu Muhammad Ridhuan yang turut sedih dan berharap kontroversi yang melanda anaknya dapat dihentikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYANIE BERSYUKUR DIKURNIA SUAMI MEMAHAMI, MESKIPUN TAK MAMPU BERI ZURIAT

"Alhamdulillah saya sekarang berasa sangat gembira selepas berkahwin bersama suami. Seperti semua sedia maklum, saya telah menjalani pembedahan membuang rahim dan ovari pada tahun lalu.

"Sebelum mengambil keputusan untuk berkahwin, saya ada bertanya pada suami sama ada dia boleh menerima kekurangan saya kerana sudah tentu saya tidak mampu lagi memberikannya zuriat.

"Suami pun ada pengalaman gagal dalam rumah tangga. Dia berstatus duda tetapi tiada cahaya mata. Kata suami, dia reda jika tidak dikurniakan rezeki zuriat kerana yakin bahawa Allah SWT mempertemukan jodoh antara kami bersebab.

"Supaya kami sama-sama saling menyayangi antara satu sama lain hingga ke akhir hayat," ujarnya lagi.," demikian kata pelakon dan juga pelawak Syanie yang berasa sangat gembira dan bersyukur apabila dipertemukan jodoh buat kali ketiga dengan seorang suami yang boleh menerima kekurangan dirinya sebagai seorang wanita yang tidak lagi 'sempurna'.

Klik untuk gambar besar

Syanie atau nama sebenarnya Syaniza Hisham, 47, tidak menyangka sebenarnya akan berkahwin lagi untuk kali ketiga dengan suami tersayang, Zahril Hafiz Mohammed Nor pada 19 Februari lalu.

Ujar Syanie lagi, dia percaya bahawa Allah SWT telah mengatur segala-galanya (terutama berkaitan jodoh) dan sedia menerima dirinya untuk dijadikan isteri.

Menyentuh tentang perubahan imejnya yang kini sudah berhijab, pelakon filem 'Senario The Movie' itu berkata bahawa dia sebenarnya sudah lama memasang niat untuk menutup aurat ketika usianya menginjak 40 tahun.

"Tapi ketika itu hati masih berbolak-balik sebab bimbang dengan perangai saya yang 'buas'. Ketika dalam fasa untuk berumah tangga dengan suami, saya ada bercakap tentang perancangan untuk berhijab. Cuma saya tidak pasti bila kejadian itu akan berlaku. Selepas bertunang, suami bertanyakan kembali tentang perkara itu (berhijab). Tapi saya kata belum lagi," jelas Syanie.

Bagaimanapun, Syanie berkata, suaminya tidak menunjukkan paksaan untuk dia terus berhijab, namun telah mengeluarkan ayat yang telah membuka hatinya.

"Kata suami, jika saya mahu berhijab dan menutup aurat selepas berkahwin, dia akan berasa sangat gembira kerana telah memudahkan tugasnya sebagai seorang suami. Jadi saya mengambil keputusan untuk menutup aurat sepenuhnya pada hari pernikahan saya dan Alhamdulillah kekal sehingga kini," tuturnya.

Terdahulu, Syanie pernah mendirikan rumah tangga bersama Mohd. Attirmidi Abdul pada tahun 1996 sebelum berpisah pada tahun 2002. Syanie kemudian mendirikan rumah tangga buat kali kedua dengan seorang lelaki bernama Nadi Putera Mohammad Zainol pada tahun 2014 dan bercerai pada 2016. Bagaimanapun, kedua-dua perkahwinannya terdahulu tidak dikurniakan cahaya mata.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'ANAK MAMI NASI KANDAQ', BUAT PENONTON TAK KERING GUSI

Setelah kejayaan filem Nana Tanjung hampir 10 tahun lalu, terkini Pengarah Profesor Dato' A. Razak Mohaideen kembali dengan filem edisi 'Anak Mami' iaitu 'Anak Mami Nasi Kandaq' yang lebih menarik dan mencuit hati.

Nama-nama besar dalam lakonan seperti Fasha Sandha, Qi Razali, Chik Pak Man Telo, Maria Farida dan ramai lagi membuat filem tersebut bertambah hangat. Malah kehadiran adik kepada Fasha Sandha iaitu Ellysha Sandha bagai melengkapkan filem yang menggunakan loghat Pulau Pinang itu.

Sementara bagi yang mahu melihat bagaimana Qi Razali bertukar menjadi 'wanita', filem ini merupakan satu cabaran besar buat Qi. Tidak seperti filem-filem lain yang menggunakan suara sebenar pelakon lelaki terbabit, Anak Mami Nasi Kandaq sebaliknya menggunakan suara wanita bagi menghidupkan wataknya.

"Saya lihat sekarang ni terlalu banyak filem yang mengetengahkan keganasan, lawan, gangster, dadah dan sebagainya. Oleh itu, saya ingin mengubah minda masyarakat agar kembali kepada budaya murni kita yang penuh dengan kelembutan dan kasih sayang.

"Dengan terbitnya filem Anak Mami Nasi Kandaq ini, saya harap kita akan dapat berhibur kembali sebagaimana satu ketika dahulu. Malah saya juga berharap Hari Raya yang bakal kita sambut nanti akan lebih ceria selepas menonton filem ini," ujar Razak Mohaideen ketika ditemui myartis selepas tayangan media filem tersebut di e@Curve, Damansara, Semalam.

Untuk info, Anak Mami Nasi Kandaq mengisahkan seorang pengusaha restoran nasi kandar, iaitu Mamu Nizam yang telah lama duda bergelut untuk melariskan perniagaannya yang mundur. Dengan bantuan 5 anak-anaknya, dia berjaya bangkit semula dan kemudian jatuh hati dengan seorang pembantu wanita (lakonan Qi Razali).

Namun apa yang Mamu tidak tahu, Faridah (Qi) mempunyai agenda tersendiri bagi mengorek rahsia restorannya. Keadaan bertambah kecoh apabila anaknya yang bernama Fitri mengetahui rahsia besar Faridah itu secara tidak sengaja.

Apakah yang berlaku seterusnya? Jawapannya hanya setelah anda menonton filem ini yang bakal ditayangkan pada Aidilfitri pertama nanti.- (myartis)

GAMBAR LAIN: KLIK DI SINI

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


UPDATE - UCAPAN DARIPADA PENGANTIN BARU LINDA ONN

Alhamdulillah. Linda selamat diijabkabulkan dengan Ungku Azhar, 34 tahun, tepat pukul 5.45 petang pada 27 Disember 2013 oleh jurunikah dari Masjid Bukit Indah, Ampang.

Artikel terdahulu:

LINDA ONN AKHIRNYA SAH ISTERI UNGKU AZHAR

Perkenalan sejak bulan Ogos 2013 telah membawa kami ke alam rumahtangga. Majlis tertutup semalam diadakan hanya bersama ahli keluarga terdekat dan berjalan dengan lancar.

Klik gambar untuk imej besar...

Untuk semua kawan-kawan wartawan, Linda ucapkan ribuan terima kasih kerana masih sudi mendapatkan kisah perkahwinan Linda untuk tatapan peminat. Tetapi Linda minta maaf sebab Linda hanya dapat kongsi serba ringkas sahaja untuk tatapan peminat atas permintaan suami dan keluarga.

InshaAllah, jika suami Linda izinkan gambarnya dipaparkan, Linda masukkan gambar nanti okey. Terima kasih atas doa kalian. Linda hargai.. muahhhh...

X'TRA:

Keluarga: Nur Jehan dan Ungku Azhar

Salasiah Engku Azhar
Klik untuk imej besar...

Photo kredit: Linda Onn & family


7 GAMBAR - SHARNAAZ AHMAD BERCUTI DI LONDON BERSAMA KEKASIH

"London raaah! Hye jiran sebelah Noor Nabila," demikian kata Sharnaaz Ahmad yang kini sedang menikmati percutian bersama kekasihnya, Noor Nabila di London.

Menerusi gambar tersebut, Sharnaaz dilihat begitu gembira dan teruja apabila dapat melawati tempat-tempat menarik yang ada di sana bersama buah hatinya itu.

Jom tengok!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIDAK PERNAH MEMBEZA-BEZAKAN KASIH SAYANG - JAMAL ABDILLAH SUDAH SIAPKAN RUMAH UNTUK ANAK-ANAK

"Saya serahkan kepada Allah. Saya tak boleh buat apa. Kuasa pada mak dia. Saya tak nak bergaduh, nanti anak yang susah. Jadi saya serahkan kepada dia untuk uruskan. Saya sudah bersembang dan berbual dengannya.

"Saya pun ada terbabit dengan rakaman sebuah program pencarian bakat dengan Zaki. Selepas dia menerima tawaran program tersebut kami ada hubungan. Kami ada buat rakaman video untuk rancangan tersebut. Jadi rasanya tidak perlulah saya komen banyak tentang isu ini," kata penyanyi Datuk Jamal Abdillah, 63, yang tidak berdepan masalah mengenai hubungan dengan anaknya termasuk isu dia dihalang bekas isteri berjumpa Zaki Yamani.

Hubungan antara Jamal dan anaknya, Zaki Yamani sudah kembali jernih apabila raja pop itu memberitahu mereka sudah berhubung dan menjayakan sebuah program realiti bersama.

Jamal berkata, dia enggan membesarkan lagi masalah dalaman keluarganya berikutan ia bukan sesuatu yang baik untuk dikongsikan kepada umum. Jamal ketika ditanya mengenai dakwaan itu berkata, dia akur dan menyerahkan aturan itu kepada bekas isterinya, Fatimatuzahra Samad.

Klik untuk gambar besar

Sebelum ini, salah faham tercetus selepas Zaki meluahkan rasa rindu apabila sudah enam tahun tidak beraya dengan bapanya. Jamal kemudian mendakwa dia dihalang bertemu anaknya itu selepas bercerai dengan ibu Zaki iaitu Fatimatuzahra Samad.

Dalam pada itu, Jamal memberitahu dia sentiasa menitikberatkan perhatian terhadap setiap anak-anaknya. Malah, dia sentiasa terbuka untuk menerima kedatangan mereka dalam hidupnya. Sementara itu, Jamal menegaskan dia tidak pernah membeza-bezakan kasih sayang antara semua anak-anaknya.

"Bila-bila masa, kalau nak duduk dengan saya, tak apa. Saya memang sudah sediakan semua. Jadi, tiada isulah saya nak terima kasih sayang daripada anak-anak. Saya tak pernah nak beza-bezakan antara anak-anak. Semuanya sama sahaja.

"Saya terbuka untuk menjaga anak-anak semua. Itu semua terpulang kepada ibu mereka. Saya dah sediakan rumah untuk semua anak-anak saya. Saya sudah siapkan semua harta rumah apabila saya sudah tiada esok. Insya-Allah semua senanglah," jelasnya lagi.

Untuk makluman, Zaki yang juga penyanyi adalah anak daripada hasil perkahwinan Jamal dengan Fatimatuzahra. Selain Zaki, Jamal turut mempunyai anak lelaki iaitu Osama Yamani hasil perkahwinan dengan Intan Noraina Mohd Yusof.

Pada 1 April 2017, Jamal berkahwin dengan Zai Izzati Khiruddin dan dikurniakan tiga anak iaitu Nur Azura Yamani, 3; El Isaac Yamani, 2; dan Iskandar Rayyan Yamani yang baru dilahirkan Februari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISURUH UJI BAKAT TAPI DITOLAK, ZAINOL LUAH KECEWA: "SAYA TAK SALAHKAN YUSRI"

Pelakon Zainol Macwilson baru-baru ini telah meluahkan kekecewaannya apabila namanya ditolak daripada sebuah projek drama bersiri. Zainol atau nama sebenarnya Zainol Johari Macwilson, 62, berkata, pada mulanya dia gembira apabila ditawarkan berlakon di bawah arahan Yusry Abdul Halim untuk drama bersiri 10 episod yang akan disiarkan menerusi sebuah saluran penstriman tempatan.

"Saya diminta buat rakaman lakonan berdasarkan skrip ringkas yang dihantar dan ia dibuat di rumah dengan bantuan isteri. Dengan menggunakan telefon bimbit, saya cuba sehabis baik sebab memang berkeinginan bekerja dengan Yusry Abdul Halim.

"Saya berasa hampa sebab pihak terbabit menolak saya, tapi bukannya pengarah. Ikut perancangan awal, saya hanya terbabit untuk lapan episod. Bagi saya itu sudah memadai kerana memang nak sangat bekerja di bawah arahan Yusry.

"Penggambaran dijadual bermula pada 7  November hingga 28 Disember. Selepas itu saya dihubungi oleh wakil produksi yang minta saya buat uji bakat pula. Katanya, klien yang nak untuk saluran itu.

Klik untuk gambar besar

"Terkejut dibuatnya kerana saya bukan baru dalam lakonan. Kenapa perlu jalani uji bakat? Tapi saya ikut juga kehendak mereka dan akhirnya nama ditolak," katanya yang kini berada di Perlis.

Zainol yang juga bapa kepada pelakon Zahirah Macwilson itu berkata, bukan mahu berlagak, namun menyifatkan ia sesuatu yang pelik.

"Bukan saya tak pernah menjalani uji bakat dulu. Tapi ini untuk produksi antarabangsa (Hollywood) pada tahun 1980-an. Jujur saya memang teringin nak kerja dengan Yusry kerana yakin dengan hasil karyanya.

"Rasanya dia yang cadangkan nama saya pada klien tapi mereka pula terlalu memilih. Kiranya seperti saya seolah-olah dipersendakan oleh pihak terbabit. Namun saya tak salahkan Yusry," ujarnya.

Zainol yang sepatutnya melakonkan watak bapa kepada seorang pelakon wanita popular itu menganggap dirinya seperti diperlekehkan dan tidak layak untuk membintangi drama terbabit.

"Apabila nama saya sudah dicadangkan oleh seorang pengarah berkaliber, secara tak langsung rasanya peranan itu kepunyaan saya. Tambah lagi dalam situasi Covid-19 semua artis mengharapkan tawaran yang bukannya sentiasa ada.

"Kebetulan saya pula masih di Malaysia. Perniagaan pelancongan di Perth, Australia pun sudah terhenti disebabkan Covid-19. Jadi saya memang mengharapkan sangat apa-apa tawaran berlakon," tuturnya.

www.myartis.com / Sumber & foto: Harian Metro & Instagram Zainol Macwilson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIN AFINI & HANA AZRAA BUAT LAPORAN POLIS - HANA TAK ADA HATI JADI ISTERI PU ABU SEMULA: "SOAL NAFKAH ANAK PUN IKUT MODE DIA"

Berhubung muat naik yang dilakukan oleh bekas madunya, Hana Azraa menerusi laman sosial, baru-baru ini, isteri pertama kepada Pencetus Ummah (PU) Abu Sufyan iaitu Ain Afini akui sudah hilang sabar.

"Saya sudah pun buat laporan polis buat kali kelima sepanjang empat tahun. Selama ini saya tak nak teruskan kerana memikirkan media sosial adalah tempat kamu mencari rezeki.

"Namun, saya tidak mahu lagi berurusan dengan narsistik. Kamu nak bergaduh dengan siapa pun itu masalah kamu, tapi sekali lagi kamu sentuh saya semula, saya akan ambil tindakan," kata Ain yng berkongsi perkara itu menerusi satu hantaran yang dimuat naik di Instastory pada Isnin.

Sebelum ini, Hana mendakwa Abu masih lagi menganggunya dan memuat naik tangkap layar perbualan yang menunjukkan pendakwah bebas itu menghubunginya meluahkan rasa rindu.

Dalam pada itu, Ain meminta Hana memadam hantaran yang telah dibuat di media sosial atau bakal berdepan tindakan daripada pihak Suruhanjaya Komunikasi dan Multimedia Malaysia (SKMM).

"Jika masih ada hantaran atau hantaran tersebut tidak diturunkan dalam tempoh 24 jam, tindakan akan dikenakan oleh SKMM. Saya tunggu izin, sekiranya sudah mendapat keizinan saya akan bongkar semua bukti di mahkamah. Mari kita bertemu di mahkamah," ujarnya.

Sementara itu, Hana juga tampil membuat laporan polis di Ibu Pejabat Polis Daerah (IPD), Kubang Pasu, Kedah pada Ahad. Selain bekas suaminya, Hana turut membuat laporan terhadap isteri pertama PU Abu dan meminta wanita itu supaya tidak masuk campur dalam urusannya.

Klik untuk gambar besar

"Saya tidak boleh ceritakan secara terperinci tentang laporan berkenaan. tetapi apa yang boleh dikatakan laporan pertama adalah meminta Ain tidak masuk campur kerana semua perkongsian saya di media sosial adalah berkaitan saya dan Abu.

"Dalam masa sama saya juga membuat laporan supaya Abu berhenti mengganggu saya," kata Hana sebelum itu menerusi Instastory mendedahkan Abu sering menghubungi dan cuba memujuk untuk kembali bersama selepas mereka bercerai pada 2020.

Jelas Hana, dia pernah bertemu Abu bagi menyelesaikan segala kemelut, namun ianya tidak menemui titik noktah apabila pendakwah itu masih berharap untuk kembali bersama.

Hana juga mendakwa bekas suaminya itu culas dalam menjalankan tanggungjawab sebagai seorang bapa dan jarang bertanya khabar mengenai anak mereka iaitu Muhammad Uwais Al-Mateen yang kini berusia tiga tahun.

"Bukannya kami tidak pernah duduk berbincang. Malah pernah menggunakan orang tengah seperti keluarga sendiri. Hasilnya sama sahaja. Masalah tidak akan selesai kalau dia masih utamakan perasaan mahu saya kembali.

"Soal nafkah anak pun ikut mode dia. Kalau dia nak dia akan beri. Ikut suka hati dia sahaja. Sebab itu apa yang saya buat sekarang ini adalah untuk perjuangkan hak Mateen. Itu adalah anak dia," tuturnya.

Dalam masa sama, Hana atau nama sebenarnya Nurhannah Azra Mohd Zakir turut meminta Abu memberikan kerjasama dan segera menyelesaikan kes penceraian mereka di mahkamah.

Menurut Hana, dia hanya memikirkan untuk membesarkan anak-anaknya saja dengan menjalin hubungan baik bersama bekas suami. Katanya, selepas beberapa tahun bergelar ibu tunggal, dia masih solo dan tidak berkawan rapat dengan mana-mana lelaki.

"Lafaz cerai di luar mahkamah memang sudah buat cuma belum dapat pengesahan mahkamah. Susah hendak berurusan sebab dia jarang berada di Malaysia. Saya harap dia boleh beri kerjasama baik.

"Tak mungkin untuk saya kembali sebagai isteri Abu. Saya bahagia sekarang ini dan tidak mahu terlibat dengan kehidupan yang pernah dilalui sebelum ini.

"Hati saya dah tertutup sangat untuk dia atas apa yang sudah berlaku, namun masih menghormatinya sebagai bapa kepada anak saya, Mateen, itu saja. Saya dah pernah tegur dan cakap baik-baik kepadanya, tapi tidak diendahkan.

"Dengan pendedahan di Instagram Story itu, saya harap dia boleh faham dan tidak perlulah mengganggu saya lagi. Saya hanya mahu kami berbaik kerana urusan anak saja dan tidak membabitkan perasaan langsung," ujarnya.

Tambah Hana, dia mahu anaknya, Muhammad Uwais Al- Mateeen, 3, membesar dalam suasana yang baik walaupun ibu bapanya sudah membawa haluan hidup masing-masing.

"Fokus saya hanya nak besarkan anak dan menjalani kehidupan bahagia dengan cara sendiri. Apa yang sudah berlalu itu, biarlah jadi kenangan dan saya berdoa agar ia tidak berulang lagi. Saya tidak mahu bermasalah dengan sesiapa. Cukuplah saya pernah membuat silap dulu," katanya.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - MIA AHMAD KINI SAH ISTERI PENJAGA GOL JDT

Tahniah diucapkan buat pelakon Mia Ahmad atau nama sebenarnya Samihah Ahmad Baderi yang telah selamat bergelar isteri kepada penjaga gol pasukan Johor Darul Takzim (JDT), Mohd Izham Tarmizi Roslan dengan sekali lafaz sekitar jam 10.19 pagi tadi.

Pasangan terbabit dinikahkan oleh Naib Kadi Masjid Nurul Islam, Aulong, Taiping, Ustaz Abdul Rashid Azidin dengan disaksikan oleh ahli keluarga terdekat dalam majlis yang berlangsung di Taiping Sentosa Villa, Perak.

Mereka disatukan sebagai suami isteri di hadapan kira-kira 200 tetamu terdiri daripada keluarga terdekat kedua-dua pihak, selain kenalan rapat.

Klik untuk gambar besar

Pada majlis itu, Mia yang juta duta portal Tonton menerima mas kahwin RM2,000 selain menyerahkan sembilan dulang hantaran berbalas tujuh daripada pihak pengantin lelaki, manakala jumlah wang hantaran dirahsiakan.

Bagi majlis resepsi pula akan diadakan pada keesokan harinya Taiping Gold and Country Club, Taiping pada sebelah malam.

Manakala sebelah lelaki di Marang, Terengganu dijangka akan diadakan pada Mac depan. Satu majlis resepsi untuk keluarga terdekat dan rakan-rakan akan diadakan di Kuala Lumpur pada hujung Januari.

Sumber: Hlive & Berita Harian
Foto: Hlive, Mia Ahmad IG, @project2pi, #izhamia, @tontonMY & zul_syafiq90

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


40 GAMBAR - SEKITAR MALAM BERINAI NADIA ANNUAR, ANAK KAK TON

Malam berinai anak Kak Ton iaitu Nadia Annuar yang merupakan pengacara MHI dan pasangan Hafiq telah berlangsung dengan meriahnya semalam.

Klik gambar untuk size besar

Majlis yang bertemakan Bollywood itu telah dihadiri oleh ahli keluarga rakan artis dan ramai lagi.

Difahamkan, bakal suami Nadia merupakan seorang jutawan muda dalam perniagaan jualan langsung.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SUFIAN DEDAH HADIRI KURSUS KAHWIN, NAFI KAHWIN DALAM MASA TERDEKAT

"Baru-baru ini saya menghadiri kursus pra perkahwinan. Waktu PKP ini banyak masa saya gunakan untuk mengenali diri sendiri berbanding kenal orang lain. Ada banyak perkara yang saya lakukan daripada sudut rohani dan jasmani.

"Kawan-kawan saya sudah ramai berkahwin terutama teman serumah zaman belajar, saya saja belum berkahwin dan apa yang belum cukup untuk berkahwin ialah kursus pra perkahwinan.

"Bukan sebab nak kahwin. Kursus kahwin ini majlis ilmu daripada tak buat apa-apa untuk ingatkan semula apa yang kita pernah belajar dahulu," kata penyanyi Sufian Suhaimi yang mendedahkan dia telah menghadiri kursus pra perkahwinan pada 15 Ogos lalu di Taman Tun Dr. Ismail, Kuala Lumpur.

Kata Sufian, 28, kursus pra perkahwinannya itu bukan petanda dia bakal menamatkan zaman bujangnya dalam tempoh terdekat. Sufian ketika ditemui memberitahu dia tidak tertekan apabila diajukan soalan berkaitan rumah tangga.

Klik untuk gambar besar

"Saya tidak tertekan sebab saya tahu Allah telah susunkan yang terbaik untuk setiap hamba-Nya. Saya bersyukur apa rezeki yang ada, mungkin tak dapat rasa rezeki punyai isteri dan anak-anak tapi saya dapat rezeki lain. Mungkin waktu saya belum lagi," tambahnya.

Dalam perkembangan lain, Sufian antara tiga penyanyi tempatan yang mendapat anugerah 2020 Mid Year JOOX Top Music Awards tahun ini menerusi lagu Janji.

"Saya sendiri pun terkejut kerana tidak menyangka lagu 'Janji' mendapat jumlah penstriman tertinggi. Lagu itu sejujurnya antara single yang saya sendiri tidak meletakkan harapan tinggi untuk memenangi mana-mana anugerah pun," ujarnya.

Selain Sufian, dua buah lagu tempatan yang mendapat anugerah terbabit adalah lagu nyanyian Datuk Seri Siti Nurhaliza dan Naim Daniel. Dua buah lagu lain merupakan lagu dari penyanyi antarabangsa.

www.myartis.com / Sumber & foto: Astro Gempak & Instagram Sufian Suhaimi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - DR. SOO WINCCI TERIMA IJAZAH SARJANA KE-2 DI SEPANYOL

Pelakon dan penyanyi Dr Soo Wincci sememangnya layak diberikan gelaran 'beauty with brain' apabila beliau menerima Ijazah Sarjana buat kali kedua selepas menyandang gelaran doktor falsafah (PhD).

Pada 2016, Soo Wincci menerima gelaran doktor falsafah (PhD) selepas menamatkan pengajian dalam bidang Pengurusan Perniagaan di Universiti Terbuka Malaysia (OUM).

Kini pada tahun 2018, Soo Wincci berkongsi berita dirinya menerima Ijazah Sarjana keduanya itu dalam jurusan Inovasi dan Teknologi Dalam Produksi Muzik di Berklee College of Music, Kampus Valencia di Sepanyol.

Klik untuk gambar besar

Berita gembira tersebut dikongsikan olehnya menerusi kemas kini di akaun Instagram miliknya baru-baru ini.

Sebelum ini, pelakon filem 'Kau Yang Satu' ini mempunyai ijazah sarjana muda dalam bidang undang-undang dari Universiti Reading, United Kingdom dan menerima Ijazah Sarjana pertamanya dalam bidang pengurusan perniagaan dari Universiti Sunshine, Coast, Australia.

Menyandang gelaran Miss Malaysia World 2008, Wincci turut menerima pengiktirafan sebagai ratu cantik Malaysia pertama yang menerima PhD oleh Malaysia Book Of Records.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"BANYAK HENTAMAN & KECAMAN SAYA TERIMA" - SAJAT BAWA DIRI KE DUBAI

"Bye-bye Malaysia... Saya sambung belajar balik.. to my sayang @coach_yin jaga diri sayang.. Buat anak-anak mummy Syaza dan Syahmi, ummi sambung belajar syg.. Nanti ummi balik tau 😢...

"Kepada my bff @diamonds_isabella, @kellyazman & @mokkay_ Tengok2 kan company yer.. To all lovely staf @ainlolly @ainaasyahira96 and @akmlhmd sentiasa hantar report yee..

"Saya bawa diri, kerana banyak hentaman dan kecaman yang saya terima. Dengan ada sy sambung study ni membolehkn sy berfikiran lebih terbuka untuk masa akan dtg.

"Salam sayang dari Nursajat 😘," demikian tulis usahawan kosmetik, Nur Sajat yang mengucapkan selamat tinggal dan memberitahu dia meninggalkan Malaysia untuk melanjutkan pelajaran.

Klik untuk gambar besar

Mungkin tidak tahan dengan kecaman dan tohmahan netizen terhadap dirinya, Sajat yang juga bergelar penyanyi itu membuat keputusan untuk membawa diri ke luar negara.

Sebelum ini, nama Sajat menjadi bualan ramai apabila nama sebenarnya terdedah selepas didakwa di mahkamah baru-baru ini. Kemudian, gambar kad pengenalan menunjukkan nama 'Muhammad Sajjad bin Kamaruz Zaman' pula menjadi perhatian apabila tular di media sosial.

Kata Sajat lagi, dia berharap dengan melanjutkan pelajaran, dia akan lebih berfikiran terbuka. Dalam pada itu, Sajat turut memberikan pesanan kepada Coach Yin agar sentiasa menjaga diri. Menerusi gambar yang dikongsikan, Sajat dipercayai ke Dubai.

Seperti sudah dijangka, ruangan komen entri tersebut dihujani dengan komen negatif netizen. Seperti biasa, ada yang meninggalkan komen agak 'kejam' dengan mengharapkan Sajat tidak perlu lagi balik ke tanah air.

Tidak kurang juga ada netizen berpendapat adalah lebih baik jika Sajat ke tanah suci kota Mekah untuk menenangkan hati memandangkan dia berkemampuan untuk menunaikan ibadah haji atau umrah.

Bagaimanapun, masih ada segelintir netizen berharap agar satu hari nanti Sajat terbuka hati dan akan diberikan hidayah untuk berubah. Apa-apa pun, kita doakan yang baik-baik sahaja buat beliau.

www.myartis.com / Sumber & foto: Rotikaya, Beautifulnara & Instagram Sajat

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - NOAH ISMAIL, NAMA ANAK YASMIN HANI

"Alhamdullilah. With hearts full of praise and gratitude, we joyfully announce Allah’s gift to us.
Noah Ismail Wong November 12, 2013," ujar Yasmin Hani Richardson memperkenalkan nama anaknya yang menjadi rahsia selama ini.

Nampaknya, dengan pengumuman itu... warga siber terlebih dahulu telah mengetahuinya berbanding penonton Astro. Ini kerana,  sebagaimana yang dicanangkan sebelum ini, Yasmin hanya akan mendedahkan nama anaknya secara eksklusif dalam program berjudul 'Celebrity Maternity' di Astro. Heh.

Klik gambar untuk imej besar...

Yasmin masih bertungku...

Herba dari kampung untuk pulih tenaga...


TAK KISAH PANDANGAN ORANG LAIN - SITI SAERAH HARAP DOAKAN TERBAIK

"Saya mula tidak lagi berhijab kira-kira dua tahun selepas bercerai. Tidak semestinya apabila seseorang yang berhijab dia sudah sempurna 100 peratus, dan diakui diri saya ini bukanlah seorang yang sempurna.

"Sebenarnya saya tidak mahu lagi menipu diri semata-mata ingin kelihatan baik dan sopan di hadapan orang. Lebih baik saya begini (tidak berhijab).

"Saya juga tidak kisah tentang pandangan orang lain, cuma diharapkan masyarakat dapat mendoakan yang terbaik buat saya.

"Apabila tiba masanya, saya pasti akan berhijab dengan sempurna," kata adik kepada penyanyi nombor satu negara, Datuk Siti Nurhaliza iaitu Siti Saerah, 34, tanpa berselindung.

Klik untuk gambar besar

Saerah yang kini mahu kembali aktif dalam dunia seni dan bakal muncul dengan single berjudul 'Hanya Restu' itu terbuka memperkenalkan teman lelakinya, Sharidan kepada umum.

"Apabila sudah mengambil keputusan untuk aktif, ini bermakna saya sudah bersedia menghadapi sebarang kontroversi yang bakal datang.

"Kakak saya, Siti Nurhaliza juga pernah berpesan untuk tidak mempersiakan peluang kedua ini, jadi saya harap perkara yang positif sahaja berlaku nanti.

"Ya, saya sedang bercinta dengan seorang jejaka berusia 30 tahun berasal dari Muar, Johor.

"Teman lelaki saya merupakan kenalan lama sejak tahun 2009. Saya bertemu dan mula rapat dengan Mohd. Sharidan sejak setahun lalu.

Dalam pada itu, Saerah turut ditanya bagaimana dengan penerimaan anak-anak dan perancangan untuk mendirikan rumah tangga.

"Hubungannya dengan anak-anak Ummi Umairah, 6, Ahmad Daiyan, 5, dan Ahmad Aisy, 4, sangat baik.

"Insya-Allah, jika tiada halangan kami akan mendirikan rumah tangga pada tahun depan. Doakan yang terbaik buat kami.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


UMUM HAMIL LIMA BULAN ANAK LELAKI - YANA ALYAHYA BAKAL BERGELAR IBU

"Selepas menunggu selama lima bulan, saya dan Jad Hanif (suami) teruja untuk mengumumkan bahawa kami bakal menimang cahaya mata lelaki. Terima kasih kepada semua yang sudah mengetahui dan merahsiakannya.

"Mohon doakan kami berdua dimurahkan rezeki dan dipermudahkan urusan," itulah tulis pelakon filem 'Mukhsin' iaitu Yana Alyahya yang berkongsi berita gembira dimana dia kini hamil lima bulan dan bakal menimang cahaya mata sulung lelaki.

Selepas pengumuman kehamilan itu, Yana atau nama sebenarnya Sharifah Aryana Syed Zainal Rashdi Al-Yahya, 27, meminta orang ramai untuk berhenti memberikan nasihat berkaitan kehamilan. Ini kerana kata Yana, setiap individu mempunyai perjalanan kehamilan yang berbeza.

"Saya tahu ramai yang baik hati untuk berkongsi nasihat dan tip atau perkara yang boleh dan tidak boleh dilakukan sewaktu hamil. Jangan risau saya mempunyai gynaecologist untuk memantau sepanjang kehamilan ini.

Klik untuk gambar besar

"Lagi pun setiap orang mempunyai perjalanan yang berbeza, jadi saya minta agar semua berhenti berkongsi nasihat," ujarnya yang berkongsi perkara itu menerusi Instastory.

Adik kepada pelakon Sharifah Aleya dan Sharifah Amani ini bagaimanapun berkata dia menghargai setiap nasihat yang diberikan oleh orang ramai. Malah sekiranya dia memerlukan pertanyaan mengenai kehamilan, dia sendiri tanpa segan silu akan bertanya kepada pengikutnya.

"Saya faham mungkin ramai yang mahu memastikan saya dalam keadaan yang baik, terima kasih saya ucapkan. Seandainya saya mempunyai sebarang persoalan, saya janji akan bertanya kepada anda," tuturnya.

Untuk makluman, Yana mendirikan rumah tangga bersama Jad Hanif Jimmy pada 15 Januari 2021 dalam sebuah majlis pernikahan yang berlangsung di kediaman keluarga pelakon berkenaan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK BOLEH LEMAH..... BERSYUKUR DUGAAN TAK SEBERAT ORANG LAIN" - LANA NODIN

Sebelum ini, pelakon Lana Nodin memaklumkan anak keduanya, William Daud Mckienzie yang kini berusia dua bulan itu bakal menjalani pembedahan jantung di Institut Jantung Negara (IJN), Kuala Lumpur kerana masalah injap (Aortic Stenosis).

Lana, 40, atau nama sebenarnya Mazlina Hasan Nordin berkata, anaknya mula berpuasa sejak jam 8 pagi tadi dan masih menunggu giliran bagi proses pembedahan. Katanya, semalam anaknya dimasukkan ke wad untuk menjalani pemeriksaan dan pagi tadi dia sudah mula berpuasa.

"Setiap kali anak menangis, saya akan turut menangis. Memang sedih sangat. Tak sampai hati pula melihatnya. Saya pula tak boleh menyusukannya sebab anak kena berpuasa sebelum menjalani pembedahan petang ini.

"Setiap kali dia terjaga mesti menangis sebab lapar. Kebiasaannya saya akan menyusukannya sejam sekali. Tetapi hari ini tak boleh.

"Sebagai ibu tentu saja saya sedih melihat keadaannya. Rasa tak sanggup. Mujur ada suami menemani jadi kami boleh bergilir jaga anak. Malah sejak semalam saya tak lena tidur sebab mengenangkan nasib anak," jelasnya.

Katanya, dia juga gementar menunggu pembedahan itu dan hanya mampu berdoa semoga segalanya dipermudahkan.

Klik untuk gambar besar

"Terima kasih kepada semua keluarga, kenalan dan peminat yang sentiasa memberikan kata-kata semangat dan mendoakan anak saya," tuturnya.

Menurutnya, selepas menjalani pembedahan anaknya akan ditempatkan di unit rawatan rapi (ICU) bagi pemantauan lanjut.

"Insya-Allah, jika tidak ada sebarang komplikasi anak akan ditempatkan di wad biasa. Sebelumnya kena masuk ICU dulu untuk satu malam.

"Selepas itu, anak perlu menjalani pemeriksaan berkala bagi memastikan injap jantung berfungsi dengan baik dan pemantauan juga berterusan hingga dia besar," katanya.

Bagaimanapun katanya, dia tetap bersyukur kerana masalah dihadapi anaknya tidak seteruk bayi dan kanak-kanak lain yang menghidap penyakit jantung.

"Apabila melihat ibu bapa lain yang sangat kuat, saya juga kena jadi seperti mereka. Saya tak boleh lemah semangat.

"Walaupun anak tak sempurna macam bayi lain, tapi saya bersyukur dugaan tak seberat orang lain. Apa diharapkan, semoga anak sembuh dan membesar dengan baik," ujarnya.

Lana turut mengajak orang ramai untuk menderma di Yayasan IJN bagi membantu bayi dan kanak-kanak pesakit jantung.

"Kalau ada yang mahu membantu, terima kasih saya ucapkan. Tetapi sebaiknya wang itu disalurkan ke tabung Yayasan IJN kerana ada ramai lagi bayi dan kanak-kanak yang memerlukan bantuan anda.

"Pada saya apa yang diperlukan daripada anda semua adalah doa supaya anak selamat menjalani pembedahan," katanya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TOLONG JANGAN SHARE... SAYA & EYKA ORANG KUTUK MACAM-MACAM" - AKHYAR

"Minta jasa baik kalau betul (anda) fans saya lepas ni tolong jangan share apa-apa yang saya dan Eyka post di Story Instagram. Lepas ni kalau nak share dekat awak... share yang fasal saya atau fasal main bola saja.

"Ini hal peribadi kami so apa-apa biar kami sahaja yang post. Maaf kalau ada buat awak tersinggung," kata pemain bola sepak muda pasukan Johor Darul Takzim (JDT), Akhyar Rashid yang akhirnya tampil bersuara sususlan aksi mesranya bersama pelakon Eyka Farhana.

Akhyar berkata demikian menerusi sebuah mesej peribadi yang di hantar di laman Instagram miliknya kepada salah seorang peminat. Dalam pada itu, pemain muda ini berkata, dia juga tidak mahu berkongsi kisah percintaannya itu kepada umum selepas menyedari ianya tidak begitu diterima peminat.

Malah, Akhyar mengakui turut menerima kritikan kerana menjalinkan hubungan cinta dengan aktres berkenaan: "Jangan post feed sebab saya tak nak orang pandang tak baik... sekarang ni saya dan Eyka orang dah kutuk macam-macam.

Klik untuk gambar besar

"Saya tak nak nampak macam saya dan Eyka ni menunjuk-nunjuk sangat hubungan kami. Tolong share dekat group fans saya yang lain lagi ya. Harap jasa baik awak dan fans saya yang lain support saya dengan car yng betul," tulisnya.

Terdahulu, beberapa keping foto intim serta boomerang Akhyar dan Eyka ketika bercuti di sebuah destinasi percutian popular di luar negara tersebar di media sosial. Pasangan itu dilihat menghabiskan masa bersama beberapa rakan lain pada Disember lalu.

Gambar itu turut dimuatnaik sendiri oleh Eyka di Instagram, namun bertindak memadamnya selepas mendapat kecaman daripada peminat. Sementara itu, usaha untuk mendapatkan komen daripada kedua-dua bintang ini tidak berjaya apabila Akhyar enggan menjawab panggilan telefon mahupun membalas kiriman WhatsApp.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 FOTO - SELAMAT BERTUNANG, IZARA & ADIB NIKAH 17 NOVEMBER DEPAN

Pada tarikh 7.7.17, pelakon Izara Aishah dan anak tirinya kepada Datuk Siti Nurhaliza, Adib Khalid akhirnya selamat mengikat tali pertunangan selepas tiga tahun menyulam cinta.

Difahamkan, keluarga Adib terlebih dahulu merisik Izaras ebelum melangsungkan majlis pertunangan.

Pasangan berkenaan memilih 17 November depan sebagai tarikh untuk disatukan sebagai suami-isteri.

Dalam majlis yang berlangsung petang semalam itu menyaksikan Izara kelihatan anggun dengan persalinan berwarna kuning manakala rombongan pihak lelaki sedondon dengan pakaian berwarna coklat.

Adib merupakan ketua pegawai eksekutif (CEO) Tune Studios.

Tahniah kami ucapkan kepada Izara dan Adib, akhirnya mereka bakal bergelar suami dan isteri tidak lama lagi. Semoga segala perancangan untuk mendirikan rumah tangga berjalan dengan lancar.

Klik untuk gambar besar

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


KINI BERHIJAB - NITA HAMZAH ANGGAP 'HADIAH' TERINDAH

Perubahan dirinya yang berhijab sejak 2 November lalu, penyanyi Nita Hamzah menganggap sebagai 'hadiah' terindah sempena hari kelahirannya.

Naib juara Malaysian Idol musim kedua itu berkata, dia nekad berubah sebagai mengambil keberkatan hari ulang tahun kelahirannya yang ke-38 pada 3 November lalu.

"Sebenarnya, niat untuk menutup aurat sudah lama tersimpan, cuma hati saya masih berbolak-balik. Sehari sebelum meraikan hari ulang tahun, saya cuba memakai tudung dan tanpa disangka, saya mendapat kekuatan melakukan perubahan itu.

"Alhamdulillah, niat suci saya itu dipermudahkan dan saya berharap akan terus istiqamah dalam melakukan kebaikan," katanya.

Mengulas reaksi suaminya, Mohd Fareez Shamsul Bahari, Nita yang mendirikan rumah tangga pada 29 April lalu berkata, lelaki itu bersyukur melihat perubahan pada isterinya.

Klik untuk gambar besar

"Pada mulanya suami agak terkejut, namun saya tahu dia gembira. Biarpun tidak menunjukkan perasaan sebenarnya, saya yakin dia ingin melihat saya menjadi wanita yang lebih baik," ujarnya.

Hampir tujuh bulan melayari alam perkahwinan, pemilik nama Norhanita Hamzah itu berkata, segala-galanya berjalan seperti biasa.

"Kalau zaman bercinta dulu, kami kerap bergaduh. Ada sahaja yang tidak kena di mata, tetapi sejak berumah tangga, kami lebih memahami antara satu sama lain. Bohong jika tidak bermasam muka, tetapi saya dan suami semakin matang.

"Jika ada masalah, kami tidak biarkan ia berlarutan. Mengenai zuriat, nampaknya rezeki masih belum menyebelahi. Doakan kami segera dikurniakan anak," tuturnya.

www.myartis.com / Sumber: Berita Harian & Instagram Nita Hamzah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAMSUL YUSOF & PUTERI SARAH KAHWIN ALA 'GARDEN ISLAMIC'

Syamsul Yusof dan Puteri Sarah Liyana dikhabarkan bakal mengadakan majlis kahwin dan resepsi ala ‘Garden Islamic’. Ia telah disahkan sendiri oleh ibu Syamsul yang mengatakan perkahwinan tersebut akan berlangsung 8 Mac depan jam 10 pagi di di Masjid Sri Damansara, Petaling, Selangor.

Artikel terdahulu:

NOSTALGIA KELUARGA DATUK YUSOF HASLAM

Sementara majlis resepsi perkahwinan Syamsul dan Puteri Sarah pula akan diadakan pada 18 April di Dewan Perdana Felda. Majlis resepsi untuk adik Syamsul iaitu Syafiq turut sama akan diadakan serentak. Bagi majlis resepsi Puteri Sarah Liyana pula, ia akan diadakan pada malam hari pernikahan di Pusat Konvensyen Setia City, Shah Alam.

Dalam pada itu, menurut satu Sumber lain yang bertanggungjawab menguruskan majlis perkahwinan Syamsul mengatakan, Syamsul dan Liyana kini sedang sibuk membuat persiapan. Antara yang perlu disiapkan ialah tempahan baju, pelamin, dewan dan sebagainya kerana majlis akan bermula kurang sebulan sahaja lagi.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


VIDEO - AKSI FARA MENDOZA DALAM KERETA MEWAH DIKRITIK

Fara Mendoza sekali mencetus kontroversi apabila memuat naik satu video seksinya ke Instagram. Video itu menampilkan Fara baru pulang kerja sedang menaiki sebuah kereta mewah.

Aksinya itu telah mendapat reaksi negatif pengikutnya di Instagram.

Namun video tersebut telah pun padam oleh Fara.

Apa yang menarik perhatian, Fara tidak memandu kereta itu, sebaliknya duduk di kerusi penumpang. Wah... untunglah ada yang hantar pulang ke rumah dari tempat kerja dengan menaiki kereta mewah.

ATAU KLIK DISINI

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


CHE TA SYUKUR SCAMMER DITAHAN: "WALAUPUN RALAT DUIT TAK DAPAT BALIK..."

"Sepandai-pandai tupai melompat akhirnya jatuh ke tanah juga! Ini adalah pengalaman pertama saya kena tipu macam ni. Walaupun saya ralat sebab duit tak dapat balik, tapi sekurang-kurangnya mereka dah terima habuan atas perbuatan jijik mereka itu.

"Bukan saya sahaja yang lega, ramai mangsa penipuan mereka yang lain pun lega bila dengan berita mereka ditangkap," demikianlah kata pelakon dan penerbit Rozita Che Wan.

Sungguhpun berasa ralat kerana wang yang ditipu tidak dikembalikan, Rozita atau lebih mesra disapa Che Ta, bersyukur apabila pasangan suami isteri yang didakwa memperdaya orang ramai dengan menawarkan pakej penginapan hotel ditahan baru-baru ini.

Klik untuk gambar besar

Che Ta berkata, penahanan pasangan tersebut dianggap sebagai balasan atas perbuatan jahat mereka. Bagaimanapun kata Che Ta, dia tetap meneruskan percutian seperti yang sudah dirancang bersama keluarga dan beberapa rakan lain.

"Percutian itu pada 26 September lalu. Disebabkan sudah rancang awal, jadi saya, suami dan rakan lain pergi juga. Cuma, kami tempah hotel lain," jelasnya.

Terdahulu, media melaporkan suspek pasangan suami isteri didakwa mengambil kesempatan menawarkan promosi pakej penginapan bilik hotel mewah kononnya bagi menghargai petugas barisan hadapan Covid-19.

www.myartis.com / Sumber & foto: Asro Gempak & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH TAK HADIR SEBUTAN KES NUSYUZ - SYAMSUL YUSOF TAK MAHU SAKITI ISTERI PERTAMA LAGI, REDA JIKA BERPISAH

"Doakan yang baik-baik bulan Ramadan ini. Saya nak selesaikan apa yang patut dulu. Saya pun nak jaga kata-kata, tak mahu keluarkan yang tidak sepatutnya. Insya-Allah saya cuba reda apa sahaja. Mudah-mudahan begitu juga dengan Sarah. Saya tidak mahu mengeluarkan apa-apa kenyataan yang boleh menyakiti Sarah lagi.

"Doakan untuk saya dan Sarah sama ada ia berakhir dengan baik atau tidak. Saya pun tak nak cakap banyak sebab takut salah cakap," kata pengarah dan pelakon Syamsul Yusof, 39, yang memilih untuk lebih menjaga lisan, selain tidak mahu menyakiti perasaan isteri pertamanya, pelakon Puteri Sarah Liyana.

Ujar Syamsul atau nama penuhnya Mohd Syamsul Mohd Yusof, dia juga reda dengan apa sahaja ketentuan keputusan Jawatankuasa Pendamai (JKP) pada Isnin ini dan berharap Puteri Sarah turut berperasaan sama.

Tiba di Mahkamah Rendah Syariah Gombak Timur pada pagi Khamis bagi sebutan kes nusyuz terhadap Puteri Sarah, Syamsul yang ditemani peguamnya, Azmi Mohd Rais itu kelihatan ceria dan tenang ketika ditemui pemberita.

Hakim Syarie, Maizatul Aliza Che Din menetapkan tarikh baharu pada 8 Mei ini sebagai sebutan semula bagi memboleh pihak-pihak memfailkan pembelaan, susulan Puteri Sarah tidak dapat hadir pada prosiding tersebut kerana berada di luar negara atas tuntutan kerja.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUHAIMI SAAD: "MUNGKIN DOKTOR TAK BERAPA JELAS APA MAKSUD SUMPAH"

Baru-baru ini, bekas anggota kumpulan nasyid In Team, Suhaimi Saad menerusi Facebook miliknya telah mencabar angkasawan negara, Dr Sheikh Muszaphar Shukor untuk bersumpah dengan nama Allah bahawa bumi itu bulat sfera.

Kecoh di media sosial dengan perdebatan dan keraguan segelintir pihak mengenai bentuk bumi sama ada rata atau bulat sfera yang mula dicetuskan oleh Suhaimi.

Susulan isu tersebut, angkasawan negara, Datuk Dr Sheikh Muszaphar Shukor telah tampil memberi penjelasan lanjut beserta dengan fakta sebenar mengenai bentuk bumi.

Ia juga berdasarkan pengalaman beliau semasa di angkasa lepas serta apa yang beliau lihat dengan mata sendiri. Namun, Dr Sheikh akui beliau tidak mampu mengubah pandangan dan pemikiran golongan 'flat earth' tegar.

Klik untuk gambar besar

Menurutnya, sebagai angkasawan Islam kesembilan yang menerokai angkasa lepas, hatinya terdetik untuk menjawab mengenai persoalan tersebut.

"Bumi berbentuk sfera atau lebih tepat, berbentuk geosfera. Tidak seperti bola tetapi seakan-akan bentuk telur. Setiap manusia perlu ke angkasa lepas sekiranya mempunyai peluang.

"Pastinya kunjungan anda ke angkasa lepas akan mengubah perspektif anda tehadap kehidupan secara keseluruhannya. Anda pastinya akan percaya dengan ciptaan-Nya. Pengalaman tersebut sangatlah memukau dan menakjubkan.

"Sukar untuk mengubah persepsi mereka golongan 'flat earth'. Tetapi apa yang saya kongsikan adalah pengalaman saya dan apa yang saya lihat. Dengan nama Allah semua ini datang dari hati saya," tulisnya.

Bagaimanapun, Suhaimi Saad mendakwa angkasawan negara itu tidak menyahut cabarannya untuk bersumpah mengatakan bumi ini berbentuk sfera. Ujarnya lagi, Dr Sheikh hanya menyebut lafaz zikir apabila menegaskan bahawa bumi ini memang berbentuk sfera.

Menurut Suhaimi, beliau kecewa kerana Dr Sheikh hanya sekadar memberikan respon dan bukannya bersumpah seperti yang diminta sebelum ini. Oleh itu, beliau tidak akan berhenti membuat 'kajian' mengenai bentuk bumi ataupun membantu berdakwah untuk golongan 'flat earth' yang begitu mempercayau bumi itu adalah rata.

"DAH ADA RESPON. Alhamdulillah.. Pagi ni (pagi semalam - 15 Februari 2019) Dr dah respon. Cuma.. Mungkin doktor tak berapa jelas apa yang ss maksudkan dengan sumpah. Walaupun sebenarnya saya dah tulis dengan jelas.

"Masya Allah.. SubhanAllah dan In the name of Allah bukanlah lafaz sumpah itu zikir biasa. Takpalah. SS cuma cabar sahaja. SS tak paksa pun Dr sumpah. Mungkin Dr tak suka bersumpah. #husnuzon.

"Apapun, terima kasih Dr ya sebab sudi respon. Tapi tak dapat la SS hentikan kajian dan tolong dakwahkan geng FE tu. Jangan marah ya netizen," katanya.

Kami tidak pasti ilmu apa yang saudara Suhaimi pelajari sehingga angkasawan yang mengikuti misi selama 12 hari di angkasa lepas memberitahu fakta sebenar pun beliau tidak boleh terima. Tidak mengapalah, yang penting segalanya sudah dijelaskan dan terpulang jika hendak percaya ataupun sebaliknya.

www.myartis.com / Sumber: Rotikaya, Beautifulnara, Instagram Datuk Dr Sheikh Muszaphar Shukor & Suhaimi Saad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - AIR MATA 'RINDU' LIYANA JASMAY

Kerana rindukan sang kekasih, Liyana Jasmay bukan sahaja sedih hingga mengalirkan air mata, malah mukanya juga ditumbuhi jerawat. Yang pasti, ia bukan sesuatu yang aneh atau mengada-ada, kerana segelintir daripada kita tentu pernah mengalaminya semasa bercinta dulu. Heh.

"Hello LittleLovers! Lunch in Piccadilly petalingjaya today! Jerawat," ujar Liyana terus-terang. Selain itu, tanpa berselindung dia juga menyatakan "'Missing my love" melalui gambar airmatanya.

Klik untuk imej besar...

Gambar terkini Liyana ketika pratonton filem Kahwin 5...


8 GAMBAR - WAJAH COMEL BABY GIRL NADIA ANNUAR

Anak kepada Kak Ton iaitu Nadia Annuar yang merupakan personaliti TV dan suaminya, Hafiz Salleh telah berkongsi gambar-gambar wajah anak perempuan mereka yang bernama Dya Naylaa.

Siapa yang tidak geram melihat wajah comel anak pasangan ini yang lahir pada 28 Oktober lalu.

Jom kita lihat wajah si comel ni!

Foto: Nadia Annuar IG & Hafiz Salleh IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TIMANG BAYI LELAKI 14 MAC LALU - AMEER BENARKAN ZIARAH SELEPAS COVID-19 REDA

Pada 14 Mac lalu, penyanyi Ameer Forteen telah menimang cahaya mata sulung lelaki selepas isteri tercintanya, Siti Nurnaja'a Shamsul Kamar selamat melahirkannya. Bagaimanapun, kata Ameer, dia hanya membenarkan sesi ziarah dan lawatan terhadap bayinya dibuat selepas penularan wabak Covid-19 reda.

Ameer atau nama sebenarnya Ameerais Azhar berkata, ia penting bagi mengelakkan sebarang insiden tidak diingini berlaku apatah lagi imunisasi bayi masih lemah. Ameerais turut mendedahkan kepada umum wajah anak lelakinya itu menerusi perkongsian dua keping foto yang hanya ditutup pada bahagian mata di laman Instagram miliknya.

"Assalamualaikum, Alhamdulillah, MasyaAllah, TabarakAllah, pada tanggal 14 Mac 2020, isteriku @naja_sk selamat melahirkan Putera Sulung kami Noah Eusoff @ameerais.naja.jr, semoga kalian mendoakan anak kami membesar sihat, menjadi anak yang soleh, bijak pandai dan sentiasa dibawah lindungaNya. Amin, Amin Yarabbalamin. #NoahEusoff #AmeeraisNajaJunior #babyforteen.

Klik untuk gambar besar

"Buat masa sekarang, saya rasa biarlah isu wabak Covid-19 ini reda dahulu. Selepas itu, barulah saya benarkan untuk keluarga melawat dan menziarahi isteri dan bayi. Bukan apa, sistem imunisasi bayi mungkin tak sekuat orang dewasa. Jadi, bagi mengelakkan sebarang kemungkinan penyakit, biarlah kita pastikan semuanya okay terlebih dahulu," katanya.

Bahkan, Ameerais turut berkongsi akaun Instagram anaknya yang diberikan nama sebagai @ameerais.naja.jr. Meninjau di ruangan komen, rata-rata peminat mengucapkan tahniah kepada Ameerais yang kini sudah bergelar seorang bapa.

Berkongi mengenai kelahiran bayi sulungnya yang diberi nama Noah Eusoff itu, Ameer berkata ia satu pengalaman indah buat dirinya terutama ketika dapat melihat proses kelahiran. Malah, Ameer mengakui betapa besar pengorbanan isteri yang berjuang untuk melahirkan anak mereka.

"Ini adalah pengalaman pertama bergelar bapa dan ia sangat berharga. Ketika melihat anak dilahirkan, saya tidak dapat menahan air mata daripada mengalir. Ketika isteri hamil, kami cuba untuk mengadaptasi kehidupan kepada satu lagi fasa baharu. Apabila dapat pegang anak dan dengar degupan jantungnya, ada satu perasaan yang tak dapat saya gambarkan yang semuanya sudah menjadi realiti," tuturnya.

Menurut Ameer, ini adalah amanah Allah yang tidak terhingga buat dia dan isteri: "Bila melihat sendiri bagaimana proses kelahiran, saya faham pengorbanan seorang wanita yang bergelar ibu dan bagaimana ibu kita berjuang melahirkan kita. Alhamdulillah, syukur ke hadrat Ilahi atas rezeki dan amanah yang Dia berikan kepada saya dan isteri," katanya.

Terbaharu, Ameer bakal muncul dengan buah tangan terbaharu yang dikeluarkan khas bersempena kehadiran anak sulungnya itu. Ameer bertunang dengan Nurnaja'a pada 13 Oktober 2018 selepas lebih setahun berkenalan menerusi media sosial dan berkahwin pada 1 Mac 2019.

www.myartis.com / Sumber & foto: Harian Metro, Ameer Forteen & Siti Nurnaja'a Shamsul Kamar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERBUKA HATI KAHWIN LAGI - MAS IDAYU AKUI TAK MUDAH CARI CALON, TOLAK SUAMI ORANG

"Berbelas tahun hidup solo tanpa teman hidup, tahun lepas hati saya terbuka untuk ada seseorang yang akan menemani hari tua... terdetik di hati saya untuk menerima lelaki dalam hidup," tutur penyanyi dangdut Mas Idayu yang memberitahu hatinya kini sudah terbuka untuk mencari teman hidup, selepas 15 tahun memegang status ibu tunggal.

Meskipun masih belum mempunyai calon suami yang sesuai, Mas Idayu atau nama sebenar Masidayu Mesnun, 49, berkata dia sudah bersedia untuk kembali bergelar isteri.

"Tapi buat masa ini sejujurnya saya memang masih belum jumpa, tak tahulah siapa bakal jodoh itu, mungkin mereka tak berani nak berkawan dengan saya.

Klik untuk gambar besar

"Orang selalu tengok karakter saya di televisyen nampak garang dan bengis tapi kalau orang yang kenal saya secara peribadi mereka tahu saya bukan begitu," katanya.

Dalam pada itu, penyanyi lagu 'Robek Hatiku' ini berkata dia enggan terlalu berharap, sebaliknya menyerahkan kepada Allah SWT untuk menentukan yang terbaik dalam hidupnya.

"Bukan senang nak memilih lelaki menjadi suami, banyak yang kita kena pertimbangkan... cuma ada masa saya jadi takut sampai rasa was-was apabila ada orang nak kenal. Terfikir seriuskah dia?

"Saya tak kisah mengenai latar belakang bakal suami, asalkan masing-masing ada keserasian dan memahami... yang paling penting dia bukan suami orang! Kalau lelaki itu orang seberang (Indonesia) pun saya okay sahaja.

"Bukan mudah nak fikir tentang jodoh, jadi jalan terbaik saya serahkan kepada Allah! Malah dalam doa pun saya selalu minta supaya jika ada jodoh lagi temukan la dengan seorang lelaki yang benar-benar sesuai untuk menemani hari tua nanti," ujarnya.

Untuk makluman, Mas Idayu pernah mendirikan rumah tangga dengan pelakon Aman Graseka pada 1997, namun berpisah pada 2006. Mereka dikurniakan seorang cahaya mata perempuan iaitu Nur Dayini Ashiqah yang kini berusia 23 tahun.

www.myartis.com / Sumber & foto: mStar & Instagram Mas Idayu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 FOTO - 9 TAHUN BERCINTA, HEROIN 'HEART' SELAMAT NIKAH

Pelakon Indonesia Acha Septriasa yang pernah terkenal menerusi filem 'Heart' pada tahun 2006, telah selamat bergelar isteri kepada jejaka pilihan hatinya Vicky Kharisma semalam selepas sembilan tahun bercinta.

"Alhamdulillah, lega rasanya apabila Acha sah bergelar isteri kepada Vicky. Sebagai orang tua, kami harus ikhlas dan bersedia melepaskan anak perempuan mengikut suami”

"Sebagai ibu bapa, kami hanya mampu memberi nasihat untuk Acha bersama suami tidak kira di mana saja dia bekerja. Malah, suami juga berperanan sebagai ketua keluarga dan bertanggungjawab mencari nafkah," kata ibu Acha kepada Oh Media.

Selain itu juga, Acha turut memaklumkan beliau bakal berpindah ke Australia bagi mengikuti suaminya yang bekerja di sana.

Tahniah diucapkan kepada Acha dan semoga ikatan perkahwinan ini akan berkekalan hingga ke akhir hayat.

--- IKLAN ---

GAMBAR LAIN:
Klin untuk size besar

Sumber: Oh! Media
Foto: Instagram Acha Septriasa & Oh! Media

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"ANAK DAH 6 SAYA MASIH TAHU JAGA DIRI" - OZLYNN NAFI BERBASIKAL KETIKA BERPANTANG

"Sangat perihatin rakyat Malaysia. Di video basikal tu pun dah ada ayat 'baru semalam kayuh, tahu-tahu dah setahun'. Bermaksud video tu dah setahun. Maksud tempoh ayah 'sebulan' tu, dalam tempoh belajar kayuh tak sampai sebulan, dah mendaki bukit tinggi-tinggi.

"Saya ni baru je pantang 18 hari tak sampai sebulan lagi. Nak kayuh apanya. Dengan kepala berpilis, perut berbarut 20 meter panjang dan ada ketika masih berkain batik. Mana mahunya kayuh.

"InsyaAllah sekalipun anak dah masuk enam, saya masih tahu menjaga diri. Anyway, terima kasih pada yang mengambil berat dan pada yang tak tahu situasi, belajar husnuzon ye,"  demikianlah perjelasan pelakon Ozlynn Wati mengenai video yang memaparkan aktiviti berbasikalnya yang dikongsikan di ruangan Instagram stories.

Klik untuk gambar besar

Video berkenaan difahamkan telah mencetuskan spekulasi oleh segelintir wargamaya yang mendakwa Ozlynn melakukan aktiviti tersebut ketika masih di dalam tempoh berpantang.

Dek kerana itu, isteri kepada pelawak dan penyampai radio, Johan itu menerusi sebuah hantaran yang dimuat naik di laman Instagram, menjelaskan perkongsian tersebut sebenarnya merupakan video lama yang dirakam kira-kira setahun yang lalu.

Menurutnya, aktiviti kayuhan yang dijalankan di lokasi popular, Genting Sempah itu merupakan antara pencapaian yang paling membanggakan buat dirinya memandangkan pada ketika itu, dia baru sahaja belajar untuk berbasikal secara serius tidak sampai satu bulan.

Kata pelakon drama 'Bukan Gadis Biasa' itu lagi, meskipun dia kini sudah mempunyai enam orang cahaya mata, namun, dia tetap amat menitik beratkan mengenai soal berpantang dan penjagaan badan.

Dikesempatan itu juga, Ozlyn turut berharap agar orang ramai tidak lagi membuat sebarang spekulasi dan sebaiknya bertanyalah dahulu sekiranya terdapat sebarang kekeliruan.

Untuk makluman, Ozlyn yang mendirikan rumah tangga dengan Johan pada tanggal 25 Julai 2009 itu baru sahaja selamat menimang cahaya mata keenam pada tanggal 3 September lalu. Hasil perkongsian hidup tersebut, psangan ini telah dikurniakan lima orang cahaya mata iaitu Ariq, Sodiq, Haziq, Cantiq dan Moleq.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMANDU NIA RAMADHANI AKUI TAK DIBAYAR GAJI TAPI ADA UPAH 'TUTUP MULUT'

Semua sedia maklum mengenai pelakon Indonesia, Nia Ramadhani yang kini dihantar ke pusat pemulihan di Bogor bersama suaminya, Ardi Bakrie selepas ditahan ditahan di Balai Polis Metro Jakarta Pusat, Indonesia atas sebab penyalahgunaan dadah.

Segala maklumat berkaitan dengan Nia pasti akan menjadi perhatian orang ramai, lebih-lebih lagi setelah dirinya terlibat dalam kes penyalahgunaan dadah baru-baru ini.

Hal yang terbaharu ini datang daripada pemandu Nia bernama Ivan yang sudah bekerja dengannya sejak berumur 13 tahun dan kini sudah berusia 18 tahun berkata dia sangat mengetahui aktiviti majikannya itu bahkan sering hantarnya ke kelab malam dan pernah juga pelakon tersebut tidak membayar gajinya.

Klik untuk gambar besar

Waktu itu Nia Ramadhani dikatakan masih aktif berkunjung ke pusat hiburan hingga awal pagi: "Ada upah tutup mulut," ujar Ivan seperti yang dipetik daripada saluran YouTube Trans TV Offcial

Bagaimanapun kata pemandu itu lagi, semasa itu dia rela untuk tidak dibayar gaji oleh Nia walaupun hakikatnya ketika itu setiap hari Nia mempunyai penggambaran.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 TAHUN MENANTI, 3 TAHUN ALLAH PINJAMKAN" - SAFURA YA'COB

Penyanyi dan pelakon Safura Ya'cob menerusi laman Instagram baru-baru ini telah mencetuskan rasa hiba dalam kalangan netizen selepas memuatnaik entri mengenang pemergian cahaya mata perempuannya, Nur Aisyah Mariam yang meninggal dunia pada September 2011.

Menerusi entri tersebut, penyanyi yang popular dengan lagu 'Sedalam Mana Cintamu' itu meluahkan rasa rindunya terhadap arwah.

"23 Ogos 2008 lahirnya anak syurgaku ke dunia, tiga tahun menanti kehadiranmu, tiga tahun sahaja Allah pinjamkan kamu untuk membahagiakan kami sekeluarga.

Klik untuk gambar besar

"Sesungguhnya Allah itu adalah sebaik-baik perancang. Kami reda dalam ketentuan-Mu. Semoga Allah pertemukan kami nanti dalam jannah Allah yang sudah tentu pasti. Mama rindu... Al-fatihah," tulisnya.

Untuk makluman, Mariam meninggal dunia di Hospital Ampang Puteri pada usia 3 tahun kerana demam berpanjangan dan merupakan anak pertama Safura dengan pelakon Sahronizam Noor.

Selain Mariam, Safura mempunyai seorang anak bersama Shahronizam iaitu Yusoff Firdaus, 8. Hasil perkahwinan sebelum ini, Safura dikurniakan dua anak, Nurul Natasha, 24, dan Muhammad Daniel Khaqim, 18.

www.myartis.com / Sumber: Instagram Safura Ya'cob

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAJAAN MAJLIS PERKAHWINAN - SARAH HILDEBRAND NAFI TOLAK

Dakwaan menolak tajaan untuk majlis perkahwinan seperti diperkatakan segelintir pihak ketika ini bagaimanapun telah dinafikan oleh pelakon dan pengacara, Sarah Hildebrand. Menurut Sarah, dia memang terbuka untuk bekerjasama dengan mana-mana pihak berminat menaja majlis resepsinya yang dijangka berlangsung pada awal tahun depan.

"Siapa kata saya menolak tajaan? Memang majlis pernikahan saya serba sederhana kerana mahu melaksanakan perkara wajib dan hanya untuk keluarga terdekat. Namun, bagi majlis resepsi pula saya memang terbuka untuk tajaan daripada mana-mana pihak yang berminat mahu bekerjasama nanti," katanya.

Mengulas mengenai tajaan lagi, katanya, setakat ini, memang ada beberapa pihak yang berminat untuk menaja majlis resepsinya itu tetapi ia belum diputuskan lagi: "Jika ada pihak yang berminat untuk menaja atau bekerjasama pada hari bersejarah saya nanti, boleh berhubung dengan pihak pengurusan".

Klik untuk gambar besar

Ditanya majlis resepsi pula, katanya, pihaknya akan melantik perancang perkahwinan untuk menguruskan majlis terbabit: "Pihak kami masih mencari lokasi atau dewan perkahwinan yang sesuai untuk majlis resepsi nanti. Jika ada pihak yang berminat untuk menaja lokasi majlis resepsi boleh berhubung dengan pengurusan saya dengan segera".

Bagaimanapun, kata Sarah, dia tidak merancang untuk mengadakan majlis resepsi secara besar-besaran atau 'Wedding Of The Year' seperti segelintir artis: "Jika nak diikutkan, ahli keluarga mahu mengadakan majlis resepsi di kediaman nenek di Lembah Keramat. Namun, saya mahu mencari dewan perkahwinan yang boleh menampung lebih ramai tetamu termasuk rakan artis serta penggiat seni untuk sama-sama meraikan hari bersejarah kami".

www.myartis.com / Sumber & foto: Harian Metro, Instagram Sarah Hildebrand, Otto Gillen & Arbi Hashim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TERKILAN BAPA TAK SEMPAT TIMANG CUCU" - JUE AZIZ

"Saya terkilan sebab belum mengandung lagi dan bapa tidak sempat tengok cucunya," luah Jue Aziz atau nama sebenarnya Zuliana Abdul Aziz, 32, yang mengesahkan berita kematian bapanya Abdul Aziz Maidin, 67, pada petang kelmarin akibat serangan jantung.

Menurut Jue, dia tidak menyangka perubahan sikap Allahyarham yang pelik terhadap mereka adik-beradik pada Hari Raya baru-baru ini adalah petanda bapanya akan pergi untuk selama-lamanya.

"Abah berkelakuan agak pelik kebelakangan ini sebab dia macam merajuk dengan kami semua. Rupa-rupanya abah hendak pergi (meninggal) patutlah dia jadi sensitif dan merajuk dengan anak-anak.

Klik gambar untuk size besar

"Kali terakhir saya berjumpa arwah pada malam tadi (semalam) di hospital. Dia buka-buka mata saja dia peluk saya. Saya dan adik-beradik sempat minta maaf, namun saya reda sebab doa saya agar abah pergi pada hari dan waktu yang baik ditunaikan Allah," ujar Jue dipetik sebagai berkata.

Allahyarham meninggal dunia pada petang kelmarin di sebuah hospital di Seremban akibat serangan jantung.

Tambah Jue, kematian itu mengejutkan mereka sekeluarga kerana bapanya hanya menghidap kencing manis dan darah tinggi sebelum ini.

Allahyarham telah selamat dikebumikan di tanah perkuburan di kawasan Nilai pada malam kelmarin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KINI TUNANGAN ORANG - SHAHIR HARAP BERJALAN LANCAR SEHINGGA HARI PERKAHWINAN

"Orang kata tempoh bertunang ini ada dugaannya, jadi saya mengharapkan segalanya baik-baik sahaja dan tidak terlalu lama. Insya-Allah majlis perkahwinan akan diadakan dalam tahun ini juga, tetapi kata putusnya akan ditentukan nanti," jelas penyanyi Shahir Zawawi yang teruja apabila selamat mengikat tali pertunangan dengan wanita pilihannya selepas solat Zohor pada petang Sabtu.

Majlis yang diadakan secara sederhana itu berlangsung di kediaman keluarga wanita terbabit yang terletak di Merotai, Tawau, Sabah. Kata Shahir, 34, sifat lemah lembut dan mudah didekati membuatkan dirinya tertarik dengan wanita yang dikenali sebagai Ekin.

"Ada beberapa karakter yang dia miliki membuatkan saya tertarik untuk jadikan sebagai isteri. Bagi saya perkahwinan, wanita bukan sahaja bergelar isteri, tetapi boleh menjadi kawan untuk tempat kita saling berkongsi susah senang bersama," katanya.

Shahir turut menjelaskan pertunangannya itu dilakukan untuk memenuhi kehendak keluarga dan sekadar simbolik ikatan kekeluargaan. Penyanyi lagu 'Dia Yang Kau Pilih' itu turut mengakui pertama kali menjejakkan kaki ke Sabah.

Klik untuk gambar besar

"Sepanjang 12 tahun menyanyi saya memang selalu mendapat tawaran persembahan di Sabah, tetapi asyik gagal. Majlis pertunangan ini merupakan pertama kali saya menjejakkan kaki di Sabah, rupa-rupanya selepas ini setiap tahun saya akan pulang ke sana untuk beraya," tuturnya.

Dalam pada itu, Shahir menasihatkan tunangnya agar bersedia berdepan dengan masyarakat lebih-lebih lagi apabila menjadi pasangan selebriti. Katanya, lumrah apabila berada dalam industri, perkara peribadi antara hal yang akan turut disoal.

"Saya ada memberitahunya agar bersedia untuk berkongsi sedikit soal peribadi dengan masyarakat. Sebahagian hidup dia kena kongsikan dengan peminat. Walaupun sebelum ini dia rasakan perkara itu privasi, tetapi apabila berada dalam lapangan hiburan, mungkin sedikit daripada itu perlu dikorbankan," kata Shahir.

  ________ IKLAN ________ JUALAN HEBAT SHOPEE BERTERUSAN, JOM SHOPPING SEKARANG... Ayuh dapatkan pelbagai tawaran hebat di Shopee. Malah lebih banyak hadiah dan voucher ditawarkan untuk anda.Selain itu, pelbagai barangan berharga turut ditawarkan dengan potongan harga terendah. Siapa cepat dia dapat..!! Semuanya dihujung jari anda. Ada juga cabutan bertuah sebuah motor Vespa baru dan kepingan emas padu.Untuk info, pelanggan baru juga akan mendapat voucher  pembelian barangan pertama secara percuma...Jangan lepaskan peluang untuk bawa pulang pelbagai hadiah istimewa. Malah pelanggan baru juga akan mendapat 'welcome gift' tanpa sebarang bayaran. BERTINDAK SEKARANG! LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI RANCANG TUNAI UMRAH & HONEYMOON DI MEKAH" - EZZATY ABDULLAH

"Saya sudah membuat keputusan untuk menunaikan umrah sebelum berkahwin lagi. Malah kami mahu berbulan madu di sana," demikian kata isteri kepada Azwan Kombos, Ezzaty Abdullah yang merancang dengan suaminya untuk ke Tanah Suci Mekah pula bagi menunaikan ibadah umrah, sekaligus menyambung bulan madu mereka.

Ezzaty yang baru sahaja pulang dari berbulan madu di London bersama suami berkata, mereka akan ke sana pada bulan Januari kerana cuacanya tidak terlalu panas dan juga tidak ramai orang.

"Bila sudah berbincang, bulan Januari adalah paling sesuai sebab cuaca pun tak panas sangat dan tak ramai orang. Oleh itu, kami perlu membuat pemilihan tarikh yang sesuai. Pasal persiapan masih lagi banyak yang belum selesai," ujarnya dipetik sebagai berkata.

"Harap peminat doakan kami dan InsyaAllah ada rezeki Allah panggil kami jadi tetamu Dia, dapatlah kami pergi ke sana dan menunaikan ibadat umrah," jelas Ezzaty turut berhajat membawa ibu suaminya.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Apabila sudah berkahwin, pasti soalan mengenai anak akan disoal oleh orang ramai berulang kali tidak lama lagi. Sementara itu, Azwan ketika ditanya mengenai perkara ini nampaknya sudah membuat persiapan awal mengenai nama anak pertama mereka nanti. Difahamkan juga jika isterinya hamil anak perempuan nanti, Azwan amat tertarik sekali dengan nama Tatiyana.

"Nama itu Azwan memang dah fikir sebab dia suka sangat dengar nama Tatiyana. Tapi masih dalam perbincangan dan kalau ada 'isi' nanti kami perlu semak semula maksud di sebalik nama itu. Harap maksudnya sangat berguna dan baik di sisi agama.  Dan InsyaAllah  kami akan berkongsi berita gembira itu, lagi cepat lagi bagus," terangnya sambil tersenyum.

Apapun semoga segala perancangan dan urusan yang dirancang oleh pasangan ini akan dipermudahkan serta berjalan dengan lancar.

Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KERETA JIMMY SHANLEY HANGUS TERBAKAR

Akhirnya kereta model Chevrolet hitam yang dipercayai milik Jimmy Shanley, 33, ditemui dalam keadaan rentung selepas dipercayai dibakar. Kenderaan tersebut ditemui oleh orang awam berhampiran Batu 5 1/2, ladang kelapa sawit Kota Bahru, semalam.

Untuk info, kereta tersebut dilaporkan hilang oleh Jimmy di Simpang Pulai. Hasil siasatan pihak polis, nombor casis kereta yang hangus itu sama dengan nombor casis kenderaan milik Jimmy yang hilang.

“Pihak kami bertindak mengenal pasti nombor casis pada kenderaan tersebut dan melakukan semakan susulan dengan Jabatan Pengangkutan Jalan (JPJ) untuk mengetahui pemiliknya,” kata Superintendan Ng Kong Soon, dari Ibu Pejabat Polis Daerah (IPD) Kampar.

Bagaimanapun, setakat ini pihak polis tidak menemui sebarang objek yang digunakan suspek untuk membakar kenderaan tersebut.

“Kes tersebut kini diambil alih oleh IPD Ipoh dan Jimmy akan dipanggil untuk memberi keterangan berhubung kes berkenaan dalam masa terdekat,” tambahnya pada media.


LEPAS SUAMI ORANG - KALI INI FATIN AFEEFA DIDAKWA TAK MENGAKU SAUDARA KERANA HARTA PUSAKA?

Nampaknya nama Fatin Afeefa menjadi bualan hangat lagi di laman Twitter apabila seorang netizen menggunakan nama @sharizrosee mendakwa pelakon tersebut yang merupakan sepupunya telah memutuskan hubungan saudara diantara mereka dipercayai berpunca daripada harta pusaka.

Dedah gadis itu, keluarga Fatin tidak mengaku hubungan keluarga mereka kerana enggan umum mengetahui akan kewujudan mereka adik beradik. Lebih mengejutkan, gadis itu mendakwa keluarga Fatin hidup atas harta arwah ibunya.

Dakwa gadis itu lagi, Fatin pernah mencuri gelang dan rantai emas milik ibunya sendiri. Tetapi, abangnya pula dituduh mencuri sehingga menyebabkannya ditahan oleh pihak berkuasa, malah dibelasah ketika berada di dalam lokap.

Kata gadis itu lagi, pendedahan itu dibuat adalah kerana ingin menegakkan kebenaran dan hak keluarganya. Jelasnya lagi, selepas dia membuat pendedahan tersebut, ramai yang berdepan nasib yang sama dan tidak berani bersuara untuk mendapatkan hak mereka semula.

Klik untuk gambar besar

Dalam pada itu, dia berkata ada saudaranya meminta untuk memadam perkongsian tersebut kerana mahu berjumpa dan berbincang secara baik. Namun, gadis itu berkata sebelum ini dia pernah mengajak untuk berbincang namun pihak Fatin enggan memberikan kerjasama.

Perkongsian gadis itu ternyata menimbulkan pelbagai reaksi daripada netizen yang turut terkejut  kerana tidak menyangka bahawa Fatin dan keluarganya tergamak berbuat demikian. Difahamkan perkongsian tersebut kini mendapat 14 ribu ‘Retweet’ dan mencecah hampir 28 ribu tanda suka. Bagaimanapun, setakat ini masih tiada kenyataan lanjut daripada Fatin berhubung isu berkenaan.

Sebelum ini, Fatin terlibat dengan kontroversi didakwa menjalin hubungan cinta dengan suami orang dimana merupakan lelaki yang sama pernah dikaitkan dengan isu terdahulu dan sehingga kii masih belum reda lagi.

www.myartis.com / Sumber: Rotikaya & Murai.my

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUAHAN DI TWITTER: "TINDAKAN BIADAP MEREKA BUAT SAYA MARAH" - SHARNAAZ

Sepanjang minggu lepas, kecoh di media sosial mengenai pelakon Sharnaaz Ahmad yang mengeluarkan kata-kata agak kasar di akaun Twitternya yang berbaur sindiran terhadap seseorang sehingga dirinya dikecam.

Bagaimanapun jelas Sharnaaz, segala luahan perasaan 'pedih' yang dilontarkan olehnya di Twitter itu bukan ditujukan kepada pelakon Fattah Amin kerana dia tidak ada menyebut secara langsung nama sesiapa pun.

Klik untuk gambar besar

Namun begitu, Sharnaaz dalam kenyataan terbarunya berkata bahawa punca amarahnya juga berkaitan dengan netizen yang sengaja mencetuskan provokasi apabila mengaitkan namanya dan orang disekeliling beliau dalam isu #Lofattah.

"Selama ini, saya tidak ambil peduli status hubungan mereka dan tidak pernah masuk campur langsung dalam urusan pasangan itu. Jadi, kenapa perlu netizen mengaitkan nama saya, bakal isteri, Noor Nabila dan kedua-dua orang tuanya dalam hal ini? Mereka memaki hamun kami di laman sosial.

"Tindakan biadap mereka itu membuatkan saya terpanggil meluahkan rasa. Lebih membuatkan saya marah, apabila kebanyakkan yang bermulut celupar itu peminat fanatik aktor terbabit. Saya tidak akan bertindak jika tiada yang memulakannya dulu," kata Sharnaaz

Dalam pada itu, Sharnaaz menafikan beliau mempunyai sebarang perselisihan faham dengan Fattah. Namun, Sharnaaz mengakui beliau tidak selesa dengan Fattah kerana terdapat aura negatif daripada pelakon berkenaan.

Ditanya adakah beliau menyesal dengan tindakannya, Sharnaaz enggan memberikan komen lanjut. Sharnaaz memberitahu beliau sudah memohon maaf kepada keluarga bakal mertuanya kerana tidak mahu isu panas ini berpanjangan.

Sumber: Hip Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RAJA SYAHIRAN & SKUAD SIAP 50,000 UNIT, SASAR 100,000 UNIT PELINDUNG MUKA

Demi memastikan keperluan petugas barisan hadapan dan golongan memerlukan tidak terabai, ramai selebriti tampil menghulur bantuan mengikut pengaruh dan kemampuan mereka. Antara bakat baharu yang tidak bertangguh mengambil inisiatif adalah penyanyi Raja Syahiran yang sudah menyiapkan 50,000 unit pelindung muka yang diagihkan kepada hospital.

Sudah mencapai 50 peratus daripada sasaran, Raja Syahiran yang juga bekas peserta program realiti 'Dansa Dan Sing' memberitahu, sumbangan diserahkan ke hospital di Semenanjung Malaysia, setakat ini. Kongsi Raja Syahiran atau nama penuhnya, Raja Syahiran Raja Azhanrianshah, 27, idea menghasilkan pelindung muka untuk petugas barisan hadapan bermula secara tidak sengaja.

"Sejak minggu awal Perintah Kawalan Pergerakan (PKP) berkuatkuasa, keluarga saya menyediakan makanan untuk pekerja barisan hadapan terutama yang menjaga sekatan jalan raya dan pekerja tol di Subang. Ibu saya yang menjadi tukang masak. Cuma ketika itu, niat kami hanya membantu dan tidak berkongsi di media sosial.

"Pada masa sama, sepupu saya yang bekerja sebagai doktor, mula bercerita mereka susah hati kerana bekalan pakaian perlindungan diri (PPE) tidak cukup. Daripada situ, saya dan saudara mara cuba mencari idea membantu," tutur jejaka berasal dari Subang Jaya itu.

Klik untuk gambar besar

Raja Syahiran yang berkebolehan melakukan beatbox berkata, dia dan keluarga akhirnya sepakat menyediakan pelindung muka kepada petugas barisan hadapan: "Pada mulanya, saya memilih melakukan kitar semula bahan props yang digunakan ketika pertandingan 'Dansa Dan Sing' seperti getah dan span untuk menghasilkan pelindung muka.

"Ketika itu, niat awal hendak memberinya kepada sepupu yang juga doktor itu dan teman-temannya di Hospital Selayang. Buat permulaan, saya dibantu ibu saudara dan sanak-saudara lain. Kami berjaya sediakan 100 unit pelindung muka.

"Daripada seratus meningkat menjadi ribuan kerana mahu diagihkan di hospital di seluruh negara. Bermula daripada situ, saya berkongsi di Instagram (IG) mengharapkan bantuan sukarelawan menjayakan misi menyediakan pelindung muka ini," ujarnya.

Mendapat reaksi positif, pelbagai pihak sudi menghulurkan tangan untuk membantu: "Ada antara kumpulan sukarelawan itu adalah guru kurang upaya. Saya mendapat beratus sukarelawan teman artis seperti Uyaina Arshad," jelasnya.

Penyanyi 'It's A Trap' itu berkata, usaha murni itu lebih lancar apabila pengurusan Hospital Selayang memberi sokongan kepada mereka untuk melaksanakan projek itu: "Selain Hospital Selayang, misi ini mendapat bantuan Syarikat Umrah Eco dan Petron.

"Petron contohnya menyumbang peralatan dan material untuk menyiapkan pelindung muka. Kami sasarkan setiap negeri akan mendapat bekalan pelindung muka. Ini kerana sukarelawan terbabit berada di serata negeri," katanya.

www.myartis.com / Sumber & foto: Berita Harian & Instagram Raja Syahiran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR -  PERKAHWINAN JEHAN MISKIN & JULIE

Gambar perkahwinan Jehan Miskin dan Julie Camelia Rhee yang telah berlangsung pada Sabtu lalu, iaitu sehari sebelum PRU13. Apa yang menarik, jika ibu Jehan berwajah seperti orang Cina atau Korea, Jehan pula mendapat isteri yang sememangnya original dari Korea.

Tahniah..!

Klik untuk imej besar...

ARTIKEL TERDAHULU:
GAMBAR EKSKLUSIF NOSTALGIA JEHAN - SILA KLIK..!


"SAYA BAHAGIA MELAMPAU!" - BAD INDIGO BELUM SEDIA ULAS LEBIH LANJUT SELEPAS KONGSI FOTO SEORANG WANITA

Penyanyi Bad Indigo yang sebelum ini mengumumkan perceraian dengan penyanyi Ashira, kini sudah bertemu pengganti bagi mengisi kekosongan hati.

Ditanya lebih lanjut, Bad bagaimanapun enggan mendedahkan status dan identiti teman wanitanya dan hanya akan memaklumkan apabila tiba masanya.

"Kalau orang ucap tahniah saya terima sahaja dan balas dengan ucapan syukur. Apa boleh saya katakan sekarang ini, saya bahagia yang melampau! Kalau sudah bahagia itu tak mungkinlah seorang diri.

"Tapi status sekarang ini saya masih belum sedia untuk kongsi. Tunggulah bila tiba masa yang sesuai," kata Bad yang sebelum ini memberitahu dia kini sedang gembira dengan memuat naik gambar seorang wanita namun hanya menunjukkan separuh bahagian muka, menerusi di laman Instagram.

Klik untuk gambar besar

Meninjau ke ruangan komen, ramai yang sudah mengucap tahniah dan menjangkakan Bad akan kembali berumah tangga. Bercakap soal cinta, kata Bad, dia tidak pernah menutup hatinya untuk kembali menerima seseorang selepas rumah tangganya dengan Ashira berakhir.

Kata Bad atau nama sebenarnya Badrul Izhan Yeop Abdullah, 47, soal hati dan perasaan adalah milik Allah dan apa yang berlaku adalah semua ketentuan daripada-Nya.

"Hati ini milik Allah. Saya pun tak pernah tutup hati untuk menerima orang baru. Kalau Allah sudah kata jadi maka jadilah ia. Saya sangat gembira apabila ramai yang memberi ucapakan tahniah. Barulah saya tahu mereka semua mendoakan untuk saya terus bahagia. Terima kasih atas semua doa itu," tuturnya.

Untuk makluman, Bad dan Ashira pernah mendirikan rumah tangga pada 11 Mac 2021 dan itu merupakan perkahwinan kedua buat mereka. Pasangan ini bagaimanapun mengambil keputusan untuk bercerai sekitar Jun lalu.

Dalam perkembangan lain, Bad yang dilihat aktif memuat naik video nyanyian di laman sosial memberitahu ia adalah tanda dia dan anggota Indigo lain masih bersama sebagai sebuah kumpulan.

"Selalunya orang hanya kenal nama kumpulan Indigo dan lagu kami sedang mereka tidak tahu setiap satu anggotanya. Kalau ada yang menamakan saya sebagai bekas anggota Indigo itu adalah tidak benar!

"Sebab itu saya selalu buat nyanyian cover di media sosial supaya orang tahu kewujudan kami. Diharapkan selepas ini akan terima lebih banyak undangan," jelasnya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EZAD LAZIM BERSYUKUR BAPANYA DIBENARKAN KELUAR HOSPITAL

"Alhamdulillah, kami sekeluarga gembira abah akhirnya keluar wad sehari sebelum ketibaan Ramadan. Kesihatannya semakin bertambah baik. Selera makan pun dah ada. Cuma dia kena menjalani temujanji hospital selanjutnya selepas keluar wad. Mulanya semangat abah agak kurang.

"Tapi apabila semua anak dah berkumpul, barulah semangatnya datang. Kami pun kena selalu bersembang dengan abah supaya dia rasa selesa," kata penyanyi Ezad Lazim, 39, yang bersyukur apabila bapanya, Mohd Lazim Ismail, 74, dibenarkan keluar dari Hospital Sultanah Bahiyah (HSB), Alor Setar, kelmarin selepas 50 hari menerima rawatan.

Bapa Ezad dimasukkan ke HSB sejak 17 Mac lalu selepas mengadu sakit dalam perut dan mengalami masalah di bahagian pinggang. Dia seterusnya dibawa menjalani pemeriksaan doktor di klinik serta ujian air kencing dan doktor memaklumkan bapanya mempunyai masalah kencing kotor dan memberikan ubat serta memintanya balik berehat.

Selepas itu Mohd Lazim tidak boleh berdiri dan berjalan sehingga terpaksa dipapah. Dia juga terjatuh dalam tandas dan tersembam di ruang tamu kerana hilang imbangan. Kakak Ezad membawa bapanya membuat pemeriksaan di hospital swasta bagi mendapatkan nasihat pakar tulang mengenai kakinya dan mengenalpasti masalah sakit pinggang.

Hasil ujian x-ray mendapati dua tulang lumbar bapanya tersepit pada saraf yang menjadi punca kaki kanannya lemah. Manakala kesan terjatuh membuatkan kuman merebak di tulang belakang sehingga dia demam tidak menentu masa kerana sel darah putihnya naik mendadak.

Klik untuk gambar besar

"Masalah ini berjaya diatasi apabila darah ditambah sebanyak lima beg. Alhamdulillah sel darah merahnya sudah kembali normal. Abah dibenarkan keluar wad selepas selesai tempoh rawatan antibiotik iaitu selama enam minggu.

"Sebelum ini kuman dalam badannya agak kritikal menyebabkan doktor menetapkan tempoh enam minggu untuk memasukkan antibiotik secara suntikan," ujarnya.

Menurut Ezad, selepas ini kakaknya perlu menepati temujanji membawa bapanya yang merupakan seorang pemuzik yang pernah bermain muzik bersama kumpulan Jabatan Kebudayaan dan Kesenian Negara Kedah dalam genre ghazal parti itu bertemu pakar saraf dan pakar tulang.

"Abah juga perlu mendaftar untuk sesi rawatan fisioterapi selepas ini. Abah kena diajar buat senaman serta bangun dan duduk sendiri. Kalau semangatnya kuat, peluangnya untuk kembali berjalan memang cerah," jelasnya yang berkesempatan pulang ke Kedah melawat bapanya baru-baru ini.

www.myartis.com / Sumber & foto: Harian Metro & Instagram Ezad Lazim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENERBIT RAJA AZMI SEDIA KAHWIN BARU

Gagal bukan bererti terus berputus asa!

Demikianlah perihal kisah cinta Raja Azmi, 54, yang pernah kecewa dengan seorang lelaki muda berusia 27 tahun. Namun berkat ketabahannya, dia kini mengakui sudah pun menemui teman hidup baru yang bukan muda... tetapi seusia dengannya.

Cinta dengan lelaki yang merupakan pemain gitar sebuah kumpulan rock popular tahun 1990-an itu telah berbunga sejak empat bulan lalu. Dan dalam tempuh beberapa bulan lagi, mereka berdua telah memutuskan untuk melangkah ke fasa seterusnya atau lebih tepat menjadi suami isteri yang sah.

"Seperti semua sedia maklum, agak sukar untuk saya hidup tanpa cinta. Selepas gagal dalam hubungan bersama lelaki muda, saya masih tidak berputus asa untuk mencari lelaki yang sesuai dengan diri saya.

"Dan Alhamdulillah, lelaki yang saya kenali sekarang ini kami berkenalan di gim. Sudah empat bulan kami kenal dan masing-masing serasi bersama.

"Insya-Allah kami bagi tempoh masa selama enam bulan sebelum memutuskan ke peringkat seterusnya. Jika ada jodoh, tunggu saja sidang media akan datang," ujar penerbit itu.

Bila ditanya lebih lanjut, Raja Azmi bagaimanapun enggan mendedahkan identiti sebenar lelaki itu sehinggalah ktiba hari bahagia nanti.

"Saya seorang wanita yang sentiasa berfikiran positif. Saya percaya setiap dugaan ada hikmahnya.

"Contohnya, dengan pelbagai kontroversi yang melanda membabitkan diri saya serta kegagalan dalam hal cinta tetapi Allah tetap memberikan kegembiraan dengan cara lain.

"Alhamdulillah, saya mempunyai teman lelaki yang benar-benar saya cintai dan kalau boleh kami ingin kahwin segera jika serasi, Insya-Allah. Doakan yang terbaik buat kami," ujarnya yang menjanda sejak setahun lalu setelah bercerai talak satu dengan bekas jaguh badminton Jalani Sidek.


AKIBAT PARU-PARU BERAIR - M DAUD KILAU KINI KRITIKAL

"Doktor mengesahkan pada keluarga bahawa Dato (Md Daud Kilau) kritikal (paru paru berair) pada 2 pagi. Kami sekeluarga membenarkan doktor untuk membuat CPR (Bantuan Pernafasan Kecemasan) dan memasukkan tiub bagi membantu pernafasannya apabila jantungnya terhenti.

"(Ayah) masih memerlukan bantuan pernafasan (dan dalam keadaan) separuh sedar tapi masih kritikal," itulah kata anak kepada Raja Gelek Malaysia, Datuk M Daud Kilau, 84, iaitu Ahmad Zaini, 51, yang memaklumkan keadaan bapanya itu ketika dihubungi.

Difahamkan, Datuk M Daud Kilau dimasukkan ke Hospital Teluk Intan (HTI) di sini, selepas mengadu sesak nafas tengah malam tadi. Jelas Ahmad Zaini lagi, bapanya dibawa ke HTI pada 12 tengah malam tadi sebelum doktor mengesahkannya dalam keadaan kritikal dan mempunyai masalah paru-paru berair.

Menurutnya, bapanya kini dalam pemantauan doktor dan memerlukan bantuan pernafasan. Penyanyi lagu malar segar, 'Sirih Pinang' dan 'Cek Mek Molek' itu sebelum ini pernah dimasukkan ke HTI selepas mengadu sesak nafas dan menjalani prosedur pembedahan angioplasty di Institut Jantung Negara (IJN) Kuala Lumpur, dua tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::